Η εξαφάνιση της Τζοκόντα - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΣΑΝ ΣΗΜΕΡΑ Η Τζοκόντα εξαφανίζεται το 1911 από το Μουσείο του Λούβρου. “Η αίθουσα ήταν άδεια και η Τζοκόντα μου χαμογελούσε. Ήμουν απολύτως αποφασισμένος να την κλέψω” Από τον Σπύρο Στάβερη >>>\nΜετά την κλοπή του από το Λούβρο, ο πίνακας του Leonardo Da VinciΔύο έμεινε άφαντος δύο ολόκληρα χρόνια. Οι εξήντα Γάλλοι επιθεωρητές που ανέλαβαν την υπόθεση δεν κατάφεραν να βρουν το παραμικρό ίχνος του, παρά μόνο τα δακτυλικά αποτυπώματα που είχε αφήσει ο δράστης, ο τριαντάχρονος Ιταλός Vincenzo Peruggia, μπογιατζής στο επάγγελμα, επομένως και “λίγο καλλιτέχνης” όπως ισχυρίστηκε και ο ίδιος.\nΟ Peruggia δεν δυσκολεύτηκε καθόλου ν’ αφαιρέσει το έργο. «Η αίθουσα ήταν άδεια και η Τζοκόντα μου χαμογελούσε. Ήμουν απολύτως αποφασισμένος να την κλέψω. Μέσα σε ελάχιστο χρόνο ξεκρέμασα τον πίνακα από τον τοίχο. Αφαίρεσα το κάδρο και πήγα να το αφήσω κάτω από μία σκάλα που ήξερα καλά. Επαναλαμβάνω πως χρειάστηκα μόνο λίγα λεπτά για να πραγματοποιήσω την κλοπή μου.\nΜετά από λίγο, επέστρεψα στην αίθουσα όπου βρισκόταν η Τζοκόντα. Πήρα τότε τον πίνακα και τον έκρυψα κάτω από την ποδιά μου. Έφυγα χωρίς να με υποψιαστεί κανείς». Πράγματι, δεν έγειρε υποψίες γιατί δεν ήταν άγνωστος στο Λούβρο. Γνώριζε καλά τις συνθήκες φύλαξης των έργων γιατί είχε τύχει να τοποθετήσει μέχρι και προστατευτικό τζάμι μπροστά στην ίδια την Τζοκόντα. Ο δράστης ήταν ο τριαντάχρονος Ιταλός Vincenzo Peruggia, μπογιατζής στο επάγγελμα, επομένως και “λίγο καλλιτέχνης” όπως ισχυρίστηκε και ο ίδιος.\nΓια πολύ καιρό δεν έκανε καμιά ενέργεια για να ξεφορτωθεί τον πίνακα. Τυλιγμένο σε κόκκινο βελούδο, το φύλαγε κάτω από το κρεβάτι του. Όσο το είχε κρυμμένο, η αστυνομία έχανε την ώρα της στρέφοντας τις υποψίες της κατά του ποιητή Guillaume Apollinaire που για κακή του τύχη συνδεόταν φιλικά με έναν Βέλγο απατεώνα που λυμαινόταν τις αίθουσες του Λούβρου, αρπάζοντας (ή “πηγαίνοντας για ψώνια”, όπως έλεγε) διάφορα αντικείμενα.\nΚάποια αφρικανικά αγαλματίδια που είχαν πέσει με αυτόν τον τρόπο στα χέρια του Apollinaire και του Picasso, είχαν επισπεύσει την κυβιστική εξέλιξη του τελευταίου. Όταν άρχισε να σφίγγει ο κλοιός, οι δυο τους κατευθήνθηκαν προς το Σηκουάνα όπου γυρνόφερναν ένα ολόκληρο βράδυ με την πρόθεση να τα ξεφορτωθούν. Τελικά τα παρέδωσαν στην αστυνομία. Ο Picasso αφέθηκε ελεύθερος, όχι όμως και ο Apollinaire που συνελήφθη για παράνομη κατοχή κλοπιμαίων και φυλακίστηκε για λίγο.\nΟ πραγματικός υπαίτιος της κλοπής της Τζοκόντας ανακαλύφθηκε πολύ αργότερα όταν έβγαλε τον πίνακα από κάτω απ’ το κρεβάτι του για να τον πάει στην Ιταλία. Ο ίδιος ισχυρίστηκε ότι ενήργησε για πατριωτικούς λόγους, για να επιστραφεί ο πίνακας στη χώρα του (απ’ όπου τον είχε βγάλει ωστόσο ο ίδιος ο Da Vinci για να τον πουλήσει στο Γάλλο Βασιλιά Francois 1er), αλλά φαίνεται πως τελικά οι ωφελιμιστικοί λόγοι υπερίσχυσαν των συναισθηματικών γιατί κατέληξε ν’ απευθύνθεί με κάποια δόση αφέλειας σε έναν αντικέρ της Φλωρεντίας που προσφερόταν μέσω αγγελίας ν’ αγοράσει οτιδήποτε σχετικό με την τέχνη.\nΟ αντικέρ ήταν γνώστης, και παρ’ όλο που αιφνιδιάστηκε από μία προσφορά που θεώρησε εντελώς αστεία, δέχτηκε να ακολουθήσει τον Peruggia στο ξενοδοχείο του για να δει αυτήν την περίφημη Τζοκόντα που για 500.000 φράγκα θα μπορούσε να γίνει δική του. Ο Alfred Geri δεν άργησε όμως να βεβαιωθεί όταν παραμέρισε το κόκκινο βελουδένιο κάλυμμα ότι βρισκόταν πράγματι μπροστά στο ένα και μοναδικό έργο του Leonardo Da Vinci (δεν είχε αναδειχθεί ακόμη τότε κάτω από τη μουντζούρα της μία δίδυμη, αν και πολύ λιγότερο μυστηριώδης Μόνα Λίζα στο Μουσείο του Πράντο).\nΤο εξώφυλλο της εφημερίδας Le Petit Parisien με την είδηση της κλοπής του πίνακα : “Ο διάσημος πίνακας του Leonardo Da Vinci “La Joconde” εξαφανίστηκε από το Μουσείο του Λούβρου. Πως και από πότε, δεν ξέρουμε. Μας μένει το κάδρο”. Πάνω δεξιά η αναπαράσταση της κλοπής από τον Vincenzo Peruggia.\nΟι περιπλανήσεις της Τζοκόντα στις φτωχικές γειτονιές. Από αριστερά προς τα δεξιά : La Cite du Heron στο Παρίσι, το ξενοδοχείο Tripoli στη Φλωρεντία (το δωμάτιο σημειώνεται με ένα σταυρό), το εργατικό δωμάτιο και η αποθήκη στο Παρίσι όπου η Τζοκόντα “διέμεινε” κρυμμένη δύο χρόνια.\nΗ αναγνώριση της Τζοκόντα στη Φλωρεντία. Στην αίθουσα της Galleria degli Uffizi όπου μεταφέρθηκε ο πίνακας, επετράπη η είσοδος μόνο στους G. Poggi, Διευθυντή της Galleria , M. Corrado Ricci, Γενικό Διευθυντή της Σχολής Καλών Τεχνών, Luigi Cavenaghi, ζωγράφο που ανέλαβε την αποκατάσταση του Μυστικού Δείπνου, όπως και στον φωτογράφο-ανταποκριτή του μεγάλου γαλλικού περιοδικού “L’Illustration” που τράβηξε και τη φωτογραφία. Δεξιά ο Alfred Geri, ο αντικέρ που δέχτηκε την επίσκεψη του Vincenzo Peruggia προκειμένου ν’ αγοράσει το έργο.\nΜεγάλη επιτυχία γνώρισαν οι καρτ ποστάλ με θέμα την περιπέτεια της Τζοκόντα, και κυρίως οι χιουμοριστικές. Πλανόδιοι πωλητές είχαν ειδικευτεί μάλιστα σ’αυτές.\nΤζέιν Μάνσφιλντ – Σοφία Λόρεν\nΤρεις χιουμοριστικές κάρτες: “Ορίστε τι έδωσε η Μόνα Λίζα στους θαυμαστές της”. // “Ευχαριστημένη που μετά από 400 χρόνια βρήκα πάλι την ευκαιρία να το σκάσω”. // “Πάω να ανταμώσω τον Ντα Βίντσι μου. Γεια σας αγαπητοί μου και ευχαριστώ”.\nPrevious Μπλόκο της Κοκκινιάς: 76 χρόνια από τη σφαγή των Ηρώων\nNext Jorge Luis Borges – «Μαθαίνεις»


Οι Πλέγμα με νέο τραγούδι, αυτή την Κυριακή 15/11 στο Passport Art! - MusicCorner.gr\nΑρχική ΝΕΑ ΝΕΑ (GR) Οι Πλέγμα με νέο τραγούδι, αυτή την Κυριακή 15/11 στο Passport Art!\nΟι Πλέγμα με νέο τραγούδι, αυτή την Κυριακή 15/11 στο Passport Art!\nΗ αρχή θα γίνει την Κυριακή, 15 Νοεμβρίου στις 20:30 στο χώρο τέχνης Passport Art, όπου η τραγουδίστρια Εύα Λαύκα και ο Παντελής Κυραμαργιός στα κείμενα και τη μουσική θα παρουσιάσουν σε μορφή μουσικής αφήγησης, τραγούδια των ΠΛΕΓΜΑ, τα περισσότερα ακυκλοφόρητα, αλλά και διασκευές κομματιών μουσικών που τους ταιριάζουν, σε ένα live που αποτελεί στην ουσία προπομπό της μουσικοθεατρικής παράστασης που θα παρουσιαστεί μέσα στους επόμενους μήνες και που στόχο έχει να μας πάει… ως την άκρη της κλωστής!\nΣτην παράστασή τους θα παρουσιάσουν για πρώτη φορά και ένα νέο τραγούδι με τίτλο “Το βαλς του χειμώνα” το οποίο μπορείτε να ακούσετε εδώ:\nΤιμή εισιτηρίου – Γενική είσοδος: 5€\nΑνδρούτσου 151 & Β. Γεωργίου, Πειραιάς


Viral: Ο σκύλος που ήθελε να φάει μια ακρίδα μέσα από το τζάμι και άλλα...\n11:41 5 Αυγούστου 2021 5 Αυγούστου 2021\n#1: Μεγάλα σκυλιά μαθαίνουν σε κουτάβι πώς να χρησιμοποιεί την ειδική πόρτα\nΈνα κουταβάκι μαθαίνει τον κόσμο, με τη βοήθεια των δύο μεγάλων αδερφών του, σ’ ένα βίντεο που έγινε viral στο Reddit. Το κουταβάκι στεκόταν άπραγο μπροστά από την ειδική πορτούλα, που διαθέτουν ορισμένα σπίτια για τους σκύλους. Βλέποντάς το απ’ έξω, τα αδέρφια του έσπευσαν μες στο σπίτι για να του δείξουν πως να χρησιμοποιεί μια τέτοια πόρτα.\nΗ αξιολάτρευτη συμπεριφορά των σκύλων προκάλεσε την συμπάθεια χιλιάδων χρηστών. Πολλοί από αυτούς παρομοίασαν τον τρόπο που τα μεγάλα σκυλιά διδάσκουν το μικρότερο με τον τρόπο που οι άνθρωποι μαθαίνουν βασικά, καθημερινά πράγματα στα παιδιά τους. Δεν είναι τυχαίο, μάλλον, που σκύλοι και άνθρωποι τα πάμε τόσο καλά μεταξύ μας…\n#2: Μια πίτσα από…μαλλί: Το φοβερό βίντεο μιας καλλιτέχνιδας που έγινε viral στο Reddit\nΑν λατρεύετε την πίτσα, σίγουρα θα εκτιμήσετε το παρακάτω βιντεάκι. Το κλιπ αναρτήθηκε από μια καλλιτέχνιδα ονόματι Άντρεα Λοβ, η οποία χρησιμοποίησε μαλλί πλεξίματος για να παρουσιάσει, βήμα-βήμα, την παρασκευή μιας πίτσας, αξιοποιώντας την τεχνική stop-motion.\nΤο βίντεο άνοιξε την…όρεξη και προκάλεσε τον θαυμασμό χιλιάδων θεατών. «Οι λεπτομέρειες είναι φανταστικές», σχολίασε ένας χρήστης, με έναν άλλο να αναρωτιέται: «Φαντάζεστε πόση δουλειά θα χρειάστηκε για να φτιαχτεί αυτό το βίντεο;» Πάλι καλά που, το να φτιάξουμε μια αληθινή πίτσα, είναι πιο απλή υπόθεση!\n#3: Σκύλος προσπαθεί απεγνωσμένα να φάει μια ακρίδα- Τους χωρίζει τζάμι\nΈνας ασυγκράτητα λιχούδης σκύλος θεώρησε πως ούτε το τζάμι που τον χώριζε από μια…ακρίδα δεν θα μπορούσε να τον εμποδίσει από το να την καταβροχθίσει. Το αποτέλεσμα ήταν το παρακάτω ξεκαρδιστικό βιντεάκι:\n«Φαντάζεστε πως θα ένιωσε η…ακρίδα;», ρωτάει ένας χρήστης στα σχόλια του βίντεο. Εμάς μας φαίνεται ατάραχη- δεν μπορούμε όμως να πούμε το ίδιο για τον σκύλο!


Επίθεση με βιτριόλι: Τα φωτογραφικά ντοκουμέντα της δικογραφίας - Καρέ, καρέ η επίθεση (εικόνες) | Fortuno.gr\nΕπίθεση με βιτριόλι: Τα φωτογραφικά ντοκουμέντα της δικογραφίας – Καρέ, καρέ η επίθεση (εικόνες)\nΤο ethnos.gr αποκαλύπτει 17 φωτογραφικά ντοκουμέντα που ξεδιπλώνουν καρέ καρέ την επίθεση της 35χρονης εναντίον της Ιωάννας Π. στην Καλλιθέα. Πρόκειται για το υλικό από τις κάμερες ασφαλείς, το οποίο συνελέγη από την Ασφάλεια και απεικονίζει μεταμφιεσμένη τη φερόμενη ως δράστιδα σε διάφορα σημεία της Αθήνας, όπως και για φωτογραφικό υλικό από τις κατασχέσεις που πραγματοποίησε η ΕΛ.ΑΣ. κατά τη διάρκεια της σύλληψης της 35χρονης που κατηγορείται για την επίθεση.\nTags: ΕΛΑΣ επιθεση βιτριολι ντοκουμεντα\nΘα αντέξει το ΕΣΥ την εξάπλωση του Covid 19;- Το πρόβλημα με τις ΜΕΘ και το σενάριο υψηλού κινδύνου posted on 09/03/2020


Σε κρίσιμη κατάσταση λόγω κορονοϊού τα Γρεβενά: Έκκληση στους πολίτες για τήρηση των μέτρων απευθύνει ο δήμαρχος - ΕΛΕΥΘΕΡΙΑ Online\nΠαρασκευή, 26 Φεβρουαρίου 2021 15:54\nΣυναγερμός έχει σημάνει λόγω της αύξησης των κρουσμάτων κορονοϊού στα Γρεβενά. Ο δήμαρχος, Γιώργος Δασταμάνης απευθύνει έκκληση στους δημότες να τηρούν με ευλάβεια όλα τα μέτρα προστασίας για την Covid-19 που έχει υποδείξει ο ΕΟΔΥ και η πολιτική Προστασία.\nΟ δήμαρχος καλεί τους κατοίκους «να περιορίσουν τις άσκοπες μετακινήσεις τους, να αποφεύγουν αυστηρά τις συναντήσεις σε σπίτια, να διατηρούν αποστάσεις και να μην υποτιμούν τη χρήση της μάσκας σε δημόσιους και εξωτερικούς χώρους».\n«Η κατάσταση αρχίζει να γίνεται κρίσιμη καθώς τα επιδημιολογικά στοιχεία των τελευταίων ωρών δείχνουν μία άκρως επιθετική αύξηση των κρουσμάτων στον δήμο μας», τονίζει ο κ. Δασταμάνης όπως μεταδίδει το Αθηναϊκό Πρακτορείο Ειδήσεων και προειδοποιεί ότι δεν πρέπει σε καμία περίπτωση να επαναληφθούν φαινόμενα όπως του περασμένου Νοεμβρίου -Δεκεμβρίου, όταν «θρηνήσαμε αρκετούς συμπολίτες μας».


Camila Coelho | Τι τρώει από το πρωί μέχρι το βράδυ και πώς γυμνάζεται - mrssoupe.com\nΤι τρώει η Camila Coelho για πρωινό;\nΌταν θέλει να φάει κάτι διαφορετικό από τ συνηθισμένα τρώει ένα πρωινό γεμάτο υδατάνθρακες. Της αρέσουν πολύ τα κρουασάν με τσάι.\nΌταν όμως θέλει να προσέξει περισσότερο προτιμάει να τρώει φρούτα και λαχανικά για πρωινό. Ένα από τα συνηθισμένα πρωϊνά της είναι τα smoothie bowls τα οποία τρώει με τοστ αβοκάντο και ρόκα από πάνω.\nΜαζί με το πρωινό της πίνει καφέ και πολύ νερό. Ένα από τα ροφήματα που της αρέσει να φτιάχνει αποτελείται από μια φέτα λεμόνι, 1 κ.γ. κανέλα, λίγο τζίντζερ και νερό. Αυτό το μείγμα επιταχύνει τον μεταβολισμό της, διατηρεί την επιδερμίδα της καθαρή και καίει το λίπος.\nΕπίσης παίρνει συμπληρώματα κολλαγόνου για καλύτερη επιδερμίδα και πιο υγιή μαλλιά και νύχια.\nΗ Camila αγαπάει πολύ τα Buddha bowls για μεσημεριανό. Της αρέσει τα μπολ της να είναι γεμάτα πράσινα λαχανικά και αυγά για πρωτεϊνη.\nΤα Buddha bowls είναι πεντανόστιμα και πολύ χορταστικά. Τα περισσότερα από αυτά αποτελούνται από πράσινα λαχανικά, άλλου είδους λαχανικά, κάποιου είδους υδατάνθρακα σε μικρή ποσότητα (γλυκοπατάτες, ρύζι ή κινόα) και κάποιου είδους πρωτεϊνη.\nΒρείτε εδώ όλες τις σαλάτες μου!\nΤι τρώει η Camila Coelho για βραδινό\nΗ Camila προτιμάει να τρώει βραζιλιάνικο τα βράδια. Ένα από τα αγαπημένα της γεύματα είναι ένα παραδοσιακό acai bowl.\nΔες πώς το φτιάχνει:\nΧτυπάει στο μπλέντερ σκόνη acai (που μπορείς να βρεις ακόμα και στα supermarket) με γάλα αμυγδάλου ή καρύδας.\nΨιλοκόβει μπανάνα πάνω από το χτυπημένο acai. Μπορείς να ρίξεις και παγωμένη μπανάνα μέσα στο μείγμα acai αν θέλεις και να τη χτυπήσεις μαζί του.\nΑπό πάνω ρίχνει μερικούς ξηρούς καρπούς και σπόρους (λιναρόσπορο, κολοκυθόσπορο, βρώμη). Από πάνω προσθέτει μερικά μούρα για περισσότερη γεύση.\nΣτην Camila αρέσει να ρίχνει και λίγο μέλι από πάνω.\nΤι τρώει όταν βγαίνει έξω για φαγητό;\nΈνα από τα αγαπημένα εστιατόρια της Camila είναι το Bowl Lisboa στην Πορτογαλία όπου σερβίρουν τα αγαπημένα της smoothie bowls, acai bowls, Buddha bowls, σούπες και άλλα.\nΑν θέλεις κι εσύ να απολαύσεις ένα γεύμα παρόμοιο με αυτά που τρώει η Camila στο Bowl Lisboa ανακάτεψε τα παρακάτω υλικά μαζί:\nnoodles (noodles κολοκυθιού)\nΠοιο είναι το αγαπημένο cheat meal της Camila;\nΗ πίτσα είναι το αγαπημένο της cheat meal και συνήθως το τρώει σε σπέσιαλ καταστάσεις όπως είναι τα γενέθλιά της.\nΔείτε πώς θα φτιάξετε και εσείς την πιο light πίτσα ever με 50 θερμίδες το κομμάτι.\nΗ γυμναστική της Camila Coelho\nΗ Camila άρχισε να γυμνάζεται στα 17 της. Ήθελε γρήγορα αποτελέσματα αλλά προσπαθούσε να υπενθυμίζει στον εαυτό της ότι η άσκηση είναι μια δέσμευση ζωής.\nΑντί να καίει το σώμα της κάνοντας γυμναστική 7 φορές την εβδομάδα προτιμάει να γυμνάζεται 4 φορές την εβδομάδα και να προσέχει λίγο περισσότερο τη διατροφή της.\nΟι ασκήσεις της Camila για το κάτω μέρος του σώματος!\nΟι ασκήσεις για πόδια και οπίσθια είναι οι αγαπημένες της. Να τι κάνει για να γυμνάζει τα δύο αυτά σημεία:\nBάζει λάστιχο γύρω από τους μηρούς της. Στέκεται με τα πόδια ελαφρώς ανοιχτά. Σκύβει κάτω και περπατάει με τα χέρια μέχρι να φτάσει σε σανίδα. Μένει σε σανίδα για λίγο και έπειτα επιστρέφει στην αρχική της θέση. Κάνει 12 επαναλήψεις.\nΜε τα πόδια ανοιχτά στο ύψος των ώμων ανοίγει το ένα πόδι προς το πλάι, λυγίζει γόνατο και επιστρέφει στην αρχική της θέση. Κάποιες φορές βάζει και βάρη για να το κάνει πιο δύσκολο. Κάνει 12 επαναλήψεις.\nΑπό όρθια στάση φέρνει το ένα πόδι μπροστά, το λυγίζει και επιστρέφει στην αρχική θέση. Κάνει 12 επαναλήψεις από την κάθε μεριά.\nWeighted sumo squat με λάστιχο\nBάζει λάστιχο γύρω από τους μηρούς. Κρατάει βάρη στο στήθος της. Κάνει ένα βαθύ squat, μένει για μερικά δευτερόλεπτα και επιστρέφει. Κάνει 10 επαναλήψεις.\nTable thrust με λάστιχο\nΒάζει λάστιχο γύρω από τους μηρούς. Κάθεται κάτω, βάζει τα χέρια πίσω στο πάτωμα και σηκώνει τους γλουτούς από το πάτωμα σε ανάποδα “4”. Κάνει το ίδιο 10 φορές.\nΞαπλώνει, κρατιέται από κάτι (ένα τραπέζι, τα πόδια μιας καρέκλας) και σηκώνει και τα δύο πόδια. Κάνει 10 επαναλήψεις.\nΒρείτε εδώ τη δική μου γυμναστική που δεν θέλει χρόνο αλλά αφοσίωση.\nΠότε γυμνάζεται όταν ταξιδεύει συνεχώς;\nΌταν ταξιδεύει η Camila φροντίζει να μένει σε ξενοδοχεία που έχουν γυμναστήριο. Διαφορετικά θα κάνει μια γρήγορη προπόνηση στο δωμάτιό της.\nΗ γυμναστική τη βοηθάει να είναι πιο συγκεντρωμένη στη δουλειά της. Επίσης τη βοηθάει να νιώθει πιο υγιής, να έχει περισσότερη αυτοπεποίθηση και να νιώθει όμορφη.\nΤης αρέσει και να χαλαρώνει!\nΠαρόλο που είναι μια πολύ απασχολημένη και πετυχημένη γυναίκα κάποιες φορές της αρέσει να χαλαρώνει. Ένα τυπικό της Σαββατόβραδο περιλαμβάνει αγκαλιές με τον άντρα της φορώντας τις πιτζάμες της στο σπίτι. Τους αρέσει να παραγγέλνουν φαγητό απ’έξω και να βλέπουν Netflix.\nΦασόλια με μπαχαρικά και γαλοπούλα | 150 θερμίδες


Τι είπε ο Γιώργος Σταθάκης στο Συμβούλιο Εξωτερικών Υποθέσεων για τη Συμφωνία TTIP | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Ελλαδα / Τι είπε ο Γιώργος Σταθάκης στο Συμβούλιο Εξωτερικών Υποθέσεων για τη Συμφωνία TTIP\nΣύμφωνα με την επίσημη ιστοσελίδα της Κομισιόν, η TTIP αφορά σε «διαπραγματεύσεις που αποσκοπούν στην άρση των φραγμών του εμπορίου (δασμοί, περιττές κανονιστικές ρυθμίσεις, περιορισμοί των επενδύσεων κ.λπ.) σε ένα ευρύ φάσμα οικονομικών τομέων, έτσι ώστε να καταστεί ευκολότερη η αγορά και η πώληση αγαθών και υπηρεσιών μεταξύ της ΕΕ και των ΗΠΑ. Η ΕΕ και οι ΗΠΑ επιθυμούν επίσης να διευκολύνουν τις εταιρείες τους στις επενδύσεις στην οικονομία και των δύο χωρών». Ήδη έχουν ολοκληρωθεί 7 κύκλοι διαπραγματεύσεων ΗΠΑ και ΕΕ για την συμφωνία αυτή, ενώ η αντίστοιχη μεταξύ Καναδά και ΕΕ (CETA) έχει φτάσει σε τελική μορφή.\nΗ πιο σημαντική σε παγκόσμιο επίπεδο Συμφωνία TTI P(αν ολοκληρωθεί) θα έχει σημαντικές επιπτώσεις σε 500 εκατομμύρια Ευρωπαίους πολίτες, αλλά και στα εκατομμύρια Αμερικανών πολιτών. Αφορά στην οικονομία, στο εμπόριο, στο περιβάλλον και στα κοινωνικά δικαιώματα. Δεν είναι λοιπόν τυχαίο που συγκεντρώνει το ενδιαφέρον χιλιάδων οργανώσεων από τις δυο πλευρές του Ατλαντικού, ευρωβουλευτών, βουλευτών και γερουσιαστών. Σχετικά έχει γράψει και ο “Αγώνας της Κρήτης“.\nΓι’ αυτό το θέμα μίλησε και ο Υπουργός Οικονομίας, Υποδομών, Ναυτιλίας και Τουρισμού Γιώργος Σταθάκης ο οποίος εκπροσώπησε τη χώρα στο Συμβούλιο Εξωτερικών Υποθέσεων για Θέματα Εμπορίου, που πραγματοποιήθηκε σήμερα στις Βρυξέλλες.\nΤο σημαντικότερο, όμως, πρόβλημα, επεσήμανε ο Υπουργός, αφορά την διαδικασία επίλυσης διαφωνιών μεταξύ των κρατών και ξένων επενδυτών (Investor State Dispute Settlement), που επιτρέπει στους δεύτερους να μηνύουν τις κυβερνήσεις για όποια δράση περιορίζει τα μελλοντικά τους κέρδη.\nΟ Υπουργός έκανε λόγο για μια «πάρα πολύ προβληματική περιοχή», που δυνητικά περιορίζει τη δυνατότητα των δημοκρατικά εκλεγμένων κυβερνήσεων να νομοθετούν. Στο βαθμό που σε αυτό το στάδιο δεν είναι πλέον εφικτό να αποφευχθεί η συγκεκριμένη διαδικασία, θα πρέπει τουλάχιστον να έχει περιορισμένο εύρος και να υπάρξει ένα ισχυρό ρυθμιστικό πλαίσιο, που θα διασφαλίζει ότι οι επενδυτές δεν θα εκμεταλλεύονται τη διαδικασία εις βάρος των πολιτών.\nΣτις περιπτώσεις που θα υπάρχει προσφυγή σε ένδικα μέσα, αυτά θα πρέπει να είναι εσωτερικά, ενώ σε διεθνές επίπεδο θα πρέπει να δημιουργηθεί ένα διαμεσολαβητικό όργανο, χωρίς δικαστικές αρμοδιότητες.\nΌσον αφορά το θέμα της συμφωνίας CETA με τον Καναδά και την προστασία της γεωγραφικής ένδειξης της φέτας, ο Υπουργός Οικονομίας τόνισε ότι το αποτέλεσμα των διαπραγματεύσεων, όπως είχε συμφωνηθεί, δεν είναι αυτό που επιθυμούμε. Η χώρα επιδιώκει την όσο το δυνατόν καλύτερη προστασία της Γεωγραφικής Ένδειξης Φέτα, ακόμη και στην παρούσα φάση της νομικής επεξεργασίας της συμφωνίας, στο πλαίσιο των περιορισμένων διαθέσιμων δυνατοτήτων.\n«Θα πρέπει να αναζητηθούν λύσεις που να επιτρέπουν την έγκριση της συμφωνίας από το εθνικό μας κοινοβούλιο και από την ελληνική κοινή γνώμη» είπε χαρακτηριστικά, καταλήγοντας: «Στην παρούσα φάση φαίνεται εξαιρετικά δύσκολο να υπάρξει συναίνεση.»\nΠροηγουμενο αρθρο Π. Λαφαζάνης: Επιδιώκουμε συμφωνία συμβατή με το πρόγραμμα της κυβέρνησης\nΕπομενο αρθρο Παν. Λαφαζάνης: «Η Ελλάδα επιδιώκει να γίνει ένας πλουραλιστικός ενεργειακός κόμβος»


Χρονοταξιδιώτης Ι ⋆ Αναστασία Χ. ⋆ TheBluez.gr\nΟ σερβιτόρος με τ΄ ατημέλητα μαλλιά που σκίαζαν τα μάτια του, ακούμπησε με νωχελικές κινήσεις το λευκό φλιτζάνι του καφέ της πάνω στο δρύινο τραπεζάκι. Η Αθηνά χάζεψε το εσωτερικό του μικρού καφέ με τη γκρι πατίνα στον τοίχο, τις ζεστές δρύινες αποχρώσεις στο πάτωμα, τα ξύλινα τραπεζάκια, τους πάγκους και τις ραφιέρες, όπως και τις πινελιές του πορτοκαλί στις υφασμάτινες καρέκλες. Το βλέμμα της στάθηκε για λίγο σ΄ ένα ζευγάρι που κάθονταν σ΄ ένα τραπεζάκι παραδίπλα και συνομιλούσε ζωηρά. Η κοπέλα, που φορούσε ένα στενό λευκό παντελόνι και γαλάζιο τοπ με βαθύ ντεκολτέ, έγειρε και φίλησε με πάθος τον νεαρό άντρα με τα γεμάτα τατουάζ χέρια, που φορούσε ένα απλό t-shirt, με μια νεκροκεφαλή και βερμούδα. Έπειτα κοίταξε έξω από τις μεγάλες τζαμαρίες τον δρόμο. Σ’ εκείνο το σημείο ο δρόμος σχημάτιζε ένα ταυ, έτσι πέρα από τον δρόμο που περνούσε μπροστά από το καφέ, ένας ακόμα μ΄ ελάχιστες πινελιές πράσινου ξεκίναγε από μπροστά του. Δεξιά της ήταν ένα άχαρο, φρεσκοβαμμένο γωνιακό κτίσμα με κεραμοσκεπή, που έμοιαζε πιο πολύ με φράχτη παρά με κτίριο και είχε ψηλά μια σειρά με μικρά άχαρα παράθυρα. Από τ΄ αριστερά υψωνόταν μια γωνιακή μεσοπολεμική πολυκατοικία με τους κλασικούς τραχείς τοίχους που το μόνο ενδιαφέρον που είχε, ήταν τα λευκά μάρμαρα που αγκάλιαζαν την βάση της και τους στρογγυλούς καγκελόφραχτους φεγγίτες στο ισόγειο.\nΗ Αθηνά μόλις είδε ένα από τα δύο εξωτερικά τραπεζάκια ν΄ αδειάζει, πήρε τον καφέ της και κατευθύνθηκε προς εκεί. Ήταν πολύ όμορφη μέρα για να κάθεται μέσα. Ένα γυαλιστερό τετραγωνισμένο όχημα της πυροσβεστικής βγήκε από την πύλη του άχαρου κτιρίου αριστερά της και διέσχιζε αργά τον δρόμο που περνούσε μπροστά από το καφέ μουγκρίζοντας, με τη σειρήνα του σβηστή. Η Αθηνά ένιωσε να τρέμει και μια δύναμη να ρουφά την ενέργεια της. Έκλεισε τα μάτια της σφιχτά και όταν τα ξανάνοιξε, είδε έκπληκτη να περνά από μπροστά της ένα ταλαιπωρημένο κόκκινο όχημα πυροσβεστικής Magirus με μακρύ στρογγυλεμένο καπό, που έκλεινε μπροστά με μια μεγάλη σχάρα εξαερισμού. Μια αναδιπλούμενη επεκτεινόμενη σκάλα δίπλωνε πάνω από την καμπίνα του οχήματος, που ξερνούσε τουλούπες μαύρου καυσαερίου και βογκούσε σαν άρρωστος σύζυγος. Τέσσερις άνδρες με κιτρινωπή στολή και σκούρο κράνος, που έμοιαζε με αρχαιοελληνική περικεφαλαία, στέκονταν όρθιοι στο χώρο της βάσης της σκάλας. Ο ένας της έγνεψε φιλικά καθώς περνούσαν από μπροστά της. Η Αθηνά κοίταξε σαστισμένη το άχαρο κτίριο απ΄ όπου βγήκε το όχημα, το οποίο ήταν τώρα παλιό και φθαρμένο με μια τεράστια μεταλλική πόρτα να φράζει την είσοδο του. Το τραπεζάκι έμοιαζε να το κατάπιε η γη και όταν γύρισε για ν΄ αναζητήσει τον σερβιτόρο αναπήδησε ξαφνιασμένη καθώς στη θέση του μικρού καφέ βρισκόταν τώρα ένα ψιλικατζίδικο. Μπροστά από τα σκονισμένα τζάμια του υπήρχαν σταντ με εφημερίδες και περιοδικά με ματ χαρτί. Την προσοχή της τράβηξαν οι πηχυαίοι τίτλοι των εφημερίδων με τ΄ όνομα “Παπανδρέου” να φιγουράρει σχεδόν σε όλες. Έσκυψε και κοίταξε την χρονολογία, 1965.\n«Αδύνατον!» αναφώνησε σαστισμένη και προχώρησε με τρεμάμενα πόδια ως την είσοδο του μαγαζιού. Δεξιά υπήρχε ένας λιτός ξύλινος πάγκος, που πάνω του ήταν αραδιασμένα βάζα με πολύχρωμα γλειφιτζούρια και καραμέλες όλων των χρωμάτων και σχημάτων, ενώ μια στενή ξύλινη πόρτα μισοκρυβόταν πίσω του. Μερικά ράφια στερεωμένα στον τοίχο ήταν κατάφορτα μ΄ εμπορεύματα που είχε δει μόνο σε φωτογραφίες. Η μυρωδιά από καραμέλες ήταν διάχυτη στο χώρο. Ένας λιανός άντρας με στεγνό πρόσωπο, μα ευγενικά μάτια και ένα πλατύ χαμόγελο πίσω από τον σανιδένιο πάγκο εξυπηρετούσε μια γυναίκα μ΄ ένα μονόχρωμο βιολετί φόρεμα σε γραμμή άλφα και ένα κίτρινο φιόγκο πάνω στα φουσκωτά καρέ μαλλιά της. Δυο πιτσιρίκια με κοντά παντελονάκια και κοντοκουρεμένα μαλλιά κοίταζαν αναποφάσιστα ένα ράφι με πολύχρωμα σακουλάκια, που είχαν ζωγραφιές από πατατάκια και γαριδάκια, ενώ ένας έφηβος περίμενε υπομονετικά πιο πίσω φορώντας ένα λευκό κοντομάνικο πουκάμισο μέσα από το παντελόνι, που το στερέωνε με μια λεπτή ζώνη και κρατούσε ένα τεύχος Μίκυ Μάους στα χέρια. Η Αθηνά πισωπάτησε αναστατωμένη και κοίταξε ξανά γύρω της πιο προσεκτικά. Οι μεσοπολεμικές πολυκατοικίες όπως αυτή με τα ημιεξαγωνικά έρκερ, όπου βρισκόταν το μικρό καφέ, που είχε μετατραπεί σε ψιλικατζίδικο, έστεκαν ίδιες και απαράλλαχτες, τ΄ αμάξια στον δρόμο όμως ήταν ελάχιστα και όλα τους γυαλιστερές αντίκες με καμπυλωτά μακριά καπό. Ένα λευκό Standard 8 ήταν σταθμευμένο στη γωνία, ενώ ένα κόκκινο κάμπριο triumph πέρασε από μπροστά της σα βολίδα. Μια ογκώδη σκούρα μπλε mercedes automatic ερχόταν προς το μέρος της και έστριψε αριστερά χωρίς να βγάλει φλας. Το σαγόνι της κρέμασε μόλις αναγνώρισε την πλούσια ξανθιά κώμη της γνωστής Ελληνίδας σταρ. Χωρίς να το συνειδητοποιήσει κινήθηκε προς το αμάξι, το οποίο γκάζωσε αφήνοντας πίσω του μαύρο καπνό. Ανοιγόκλεισε τα μάτια της και στηρίχθηκε στον επενδυμένο με λευκό μάρμαρο τοίχο της διπλανής πολυκατοικίας, ενώ το φλιτζάνι που κρατούσε τόση ώρα, έπεσε και έσπασε πιτσιλίζοντας με καφέ τα παπούτσια της. Κοίταξε μισοζαλισμένη ακόμα μια φορά προς το αμάξι που απομακρυνόταν, όταν μια φωτιζόμενη ταμπέλα που έλεγε “Τζάκι”, δίπλα σε μια λιτή ξύλινη πόρτα της τράβηξε την προσοχή. Πιο δίπλα ένας πίνακας με φωτογραφίες της τραγουδίστριας Γιοβάνας και του Χαιρόπουλου στα νιάτα τους διαφήμιζε το πρόγραμμα του κοσμικού κέντρου. Προχώρησε ως εκεί παραπατώντας και πήρε ένα από τα λιτά ασπρόμαυρα φυλλάδια στο χέρι της. Το κοίταξε και η αίσθηση ότι κάποιος ρουφούσε τα τελευταία ψήγματα δύναμης της, επέστρεψε. Η Αθηνά ένιωσε όλα γύρω της να στροβιλίζονται, έσφιξε τα μάτια παίρνοντας μια βαθιά ανάσα, όταν ένιωσε να χάνει το στήριγμα της και να πέφτει στα γόνατα.\nΕίχε ακόμα σφιχτά κλεισμένα τα μάτια της, όταν άκουσε έκπληκτη τα τζιτζίκια να τερερίζουν. Προσπάθησε ν΄ ανοίξει τα μάτια της, μα αμέσως τα έκλεισε σφιχτά. “Δεν είναι δυνατόν!” επαναλάμβανε από μέσα της σαν μάντρα. Με το χέρι της ψαχούλεψε το δάπεδο και το τράβηξε πονεμένη όταν ένιωσε να την τσιμπούν αγκάθια. Πήρε μια βαθιά ανάσα και άνοιξε αποφασιστικά τα μάτια της. Χώμα και ξερόχορτα! Ήταν γονατισμένη πάνω σε χώμα και ξερόχορτα! Δεν μπορούσε να το πιστέψει. Κοίταξε τα χέρια της, στο ένα είχε μπηχτεί ένα αγκάθι, ενώ στο άλλο κρατούσε ακόμα το τσαλακωμένο φυλλάδιο, το οποίο έχωσε βιαστικά στην τσέπη της, ώστε να μπορέσει να βγάλει το αγκάθι. Έπειτα κοίταξε γύρω της, οι πολυκατοικίες είχαν χαθεί! Δεν υπήρχαν παρά ελάχιστα πετρόκτιστα σπίτια με κεραμοσκεπή σπαρμένα εδώ και εκεί, μισογκρεμισμένοι φράκτες και κιτρινισμένα από την ξεραΐλα χωράφια. Από πάνω τους δέσποζε ο ξερόβραχος του Λυκαβηττού, γυμνός από δέντρα. Κοίταξε στα δεξιά της και αναγνώρισε αμέσως τον κατάφυτο με πεύκα Υμηττό. Ένας βοσκός ντυμένος με μια βρώμικη φουστανέλα σαλάγαγε ένα κοπάδι πρόβατα που ερχόταν κουδουνίζοντας προς το μέρος της. Ανασηκώθηκε και κοίταξε πίσω της, ο εθνικός κήπος είχε εξαφανιστεί! Τώρα πια μπορούσε να δει καθαρά τον βράχο της Ακρόπολης και τον Παρθενώνα, ενώ μια χούφτα πέτρινα σπιτάκια με κεραμοσκεπές φώλιαζαν στην βάση του βράχου. Πιο πέρα έβλεπε τις στήλες του Ολυμπίου Διός και τον Ιλισό που στραφτάλιζε στο δυνατό φως του μεσημεριού. Ένα κάρο περνούσε από έναν καρόδρομο εκεί κοντά. Ο αμαξάς φορούσε ένα γαλάζιο φέσι και τραγούδαγε δυνατά έναν αμανέ στα Τούρκικα. Η Αθηνά δεν άντεξε άλλο και λιποθύμησε.\nΑχνές ομιλίες ακούγονταν και ένιωσε κάτι να την ταρακουνά άγαρμπα. Η Αθηνά άνοιξε τα μάτια της με δυσκολία και προσπάθησε να εστιάσει στο πρόσωπο που αχνοφαινόταν από πάνω της. Αναγνώρισε τον σερβιτόρο με τ΄ ατημέλητα μαλλιά και ένας αναστεναγμός ανακούφισης της ξέφυγε.\n«Κυρία είστε καλά;» την ρωτούσε επίμονα ένας άντρας πίσω του.\nΗ Αθηνά ανατρέξτε με το βλέμμα της το χώρο. Οι γκρι πατιναρισμένοι τοίχοι, τα μοντέρνα φωτιστικά, το μπαρ με τα μπουκάλια και τις πορτοκαλί καρέκλες, ήταν όλα εκεί. Ανασηκώθηκε με δυσκολία, ακόμα ζαλισμένη και κατάφερε να ψελλίσει\nΜα ήταν; Ποτέ της δεν κατάφερε δώσει μια λογική εξήγηση στο τι της είχε συμβεί εκείνη την ημέρα. Ίσως θα ήταν πιο εύκολο αν δεν της έπαιρνε μια ώρα να καθαρίσει τα τ΄ άγανα, που είχαν μπλεχτεί στα κορδόνια των αθλητικών της και δεν έβρισκε το φυλλάδιο από το κοσμικό κέντρο “Τζάκι” καταχωνιασμένο στην τσέπη της…


Αρχική » ΡΟΗ ΕΙΔΗΣΕΩΝ » Κ. Μητσοτάκης: Πολύ σημαντικό ότι προωθείται το Ευρωπαϊκό Πράσινο Πιστοποιητικό\n«Και οι δύο κινούμαστε μακριά από κάθε λογής λαϊκισμούς και είμαστε υπέρ των μεταρρυθμίσεων»\n«Στις ελληνο-ισπανικές σχέσεις υπάρχουν σημαντικότατα περιθώρια ανάπτυξης» ανέφερε στη συνέχεια ο Έλληνας πρωθυπουργός. «Με τον πρωθυπουργό Σάντσεθ, ήμασταν από τους πρώτους που προτείναμε το τολμηρό βήμα πριν από 15 μήνες και σήμερα οι χώρες μας είναι από τις πρώτες που έχουν καταθέσει τα εθνικά σχέδια για το Ταμείο Ανάκαμψης και προσδοκούμε ότι θα είναι από τα πρώτα που θα εγκριθούν.\nΗ χώρα μας κάνει ήδη τα πρώτα τολμηρά βήματα. Η πράσινη ανάπτυξη προχωρά. Η ψηφιακή μετάβαση μπορεί να φέρει εντυπωσιακά αποτελέσματα όπως δείχνει και η άρτια οργάνωση των εμβολιασμών. Κοινό είναι το ενδιαφέρον και για τον κοινωνικό πυλώνα» συμπλήρωσε ο Κυριάκος Μητσοτάκης, συνεχίζοντας με αναφορά στην Τουρκία:\nΣάντσεθ: Συγχαρητήρια για τις τεράστιες ταχύτητες των εμβολιασμών\n«Να μιλήσω για την αμοιβαία αδελφοσύνη και να πω ότι χαίρομαι πραγματικά που βρίσκομαι εδώ» είπε από την πλευρά του, ξεκινώντας τις δικές του δηλώσεις ο Πέδρο Σάντσεθ. «Κυριάκο ήθελα να συγχαρώ και εσένα και τον ελληνικό λαό για τα 200 χρόνια από την Ανεξαρτησία» συνέχισε ο Ισπανός πρωθυπουργός\nΚαι συμπλήρωσε: «Η πανδημία ήταν πάρα πολύ δύσκολη στην Ευρώπη. Να υπογραμμίσω κάτι που έγινε μετά τον περασμένο Μάρτη, όταν ένας ιός που ήταν άγνωστος προκάλεσε τόση ζημιά. Εμείς αισθανθήκαμε την αλληλεγγύη της ελληνικής κυβέρνησης και του ελληνικού λαού. Ακόμα υπάρχουν θύματα και άνθρωποι που υποφέρουν στα νοσοκομεία της Ισπανίας. Εμείς συλλυπούμαστε και είμαστε κοντά σε όσους έχασαν ανθρώπους τους και όσους είναι στο τραπέζι του πόνου και υποφέρουν».\n«Εξαιρετικές οι διμερείς σχέσεις Ελλάδας και Ισπανίας»\nΕτικέτες: Κυριάκος Μητσοτάκης, Πέδρο Σάντσεθ, Πολιτική, Πρωθυπουργός\nΚορωνοϊός-Ελλάδα: 1.904 νέα κρούσματα – 60 νέοι θάνατοι – 732 σε ΜΕΘ\nΗ γεωγραφική κατανομή των 1.904 κρουσμάτων


Είμαι ο μόνος που έχω χάσει την ελπίδα μου για τούτη την χώρα; - Σελίδα 2973 - ADSLgr.com Community Forum\nΣελ. 2973 από 3121 Πρώτη ... 29532963296829712972297329742975297829832993 ... Τελευταία\nΕμφάνιση 44.581-44.595 από 46805\n18-06-21, 22:53 Re: Απάντηση: Είμαι ο μόνος που έχω χάσει την ελπίδα μου για τούτη την χώρα; #44581\nΔιορθωση: οδηγίες Μπαλασκα για επίδοξους δολοφόνους.\nΘα του κάνουν πάλι εδε διαβάζω. Θα του κάνουν πάλι τα μούτρα κρεας.\n18-06-21, 23:10 Απάντηση: Είμαι ο μόνος που έχω χάσει την ελπίδα μου για τούτη την χώρα; #44582\nΑντιλαμβάνομαι την ανάγκη πολλών να νιώσουν ηθικά ανώτεροι και να διαρρήξουν τα ιμάτια τους και να μετατρέψουν μια περίεργη και εκτός εποχής σχέσης στον κανόνα αλλά το παραμύθι δεν έχει δράκο.\nΒέβαια θα μπορούσαν να διαμαρτυρηθούν σε καταυλισμούς ρομα για να εκφράσουν την αγανάκτηση τους για τέτοιου είδους κοινωνικές νόρμες στο έτος 2021 αλλά το ότι αυτή η ομάδα είναι στο περιθώριο (και άρα όχι απλά δυνητικά αλλά με βεβαιότητα ομάδα θύμα) δεν δίνει την απαραίτητη ηθική ικανοποίηση. Επίσης δεν πολυκοτάνε.\nΤέλος ο woke λόγος είναι πιο προβλέψιμος και ξύλινος από συνέλευση της ΚΝΕ. Εμπλουτιστείτε λίγο.\n18-06-21, 23:42 Απάντηση: Είμαι ο μόνος που έχω χάσει την ελπίδα μου για τούτη την χώρα; #44583\nΜπερδευεσαι, δεν είναι θέμα ηθικής ανωτερότητας. Ενσυναίσθησης και μόνο. Παρεμπιπτόντως η ΚΝΕ σε κοινωνικά ζητήματα συμβαδίζει με την alt right ρητορική. Ό διαλεκτικός υλισμός ο Ένγκελς και ο Μαρξ πάνε περίπατο εν προκειμένω.\nOK, φαίνεται ότι ξέρεις πολύ περισσότερα από όλους μας έτσι όπως μιλάς.\nΕγώ απλά ΔΕΝ ξέρω. Ξέρω, μάλλον ξέρουμε, το πώς έγινε (αφού πλέον ομολόγησε) αλλά το γιατί δεν το ξέρουμε. Εσύ μάλλον ξέρεις και μας εξηγείς ότι πρόκειται περί παιδοφιλίας.\nΦαντάζομαι ότι γνωρίζεις κάτι παραπάνω, αν θέλεις μας διαφωτίζεις.\nΤο ίδιο και άλλοι εδώ που σχεδόν κάνουν ευθεία αναλογία με φόνους κοριτσιών Πακιστανών (στο Πακιστάν και εκτός όμως από τις οικογένειές τους), με υποθέσεις βιασμού (όπως συνέβη στη Ρόδο) και ενοχές τοπικής κοινωνίας που πιθανώς κάτι γνώριζε, με το τι έγινε Γλυκά Νερά.\nΠάλι, βρείτε τα μεταξύ σας αφού ξέρετε τόσα πολλά, σαν κάτι δημοσιολόγους "εγκληματολόγους" που βγαίνουν τώρα στα κανάλια και κάνουν αναλύσεις περί "ναρκισσιστικής" προσωπικότητας του δράστη ωσάν είναι οι Έλληνες Χάννιμπαλ Λέκτερς. Κάτι που δεν είναι δα και τόσο άγνωστο στο εξωτερικό, απλά Ελλάδα ευτυχώς (και ευτυχώς δεν είμαστε Πακιστάν) το έχουμε κάπως σπάνιο.\nΜην μιλήσω για όσα τσουτσέκια είχαν βγάλει ατζέντα από τους δήθεν αλλοδαπούς δράστες και που τώρα με όλη την ιστορία "ανάλυσης" γυναικοκτονιών με αφορμή την υπόθεση αυτή, τα τσουτσέκια αυτά μπορούν να κρυφτούν πίσω από το "δέστε το politically correct πώς αυτομαστιγώνεται".\nΒρε pop είναι γνωστό ότι είχαν σχέση από όταν αυτός ήταν 27 και αυτή 14-15. Εξ ου και τα περί παιδεραστίας.\n19-06-21, 08:39 Απάντηση: Είμαι ο μόνος που έχω χάσει την ελπίδα μου για τούτη την χώρα; #44584\nΌντως, με μια πρώτη ματιά, θα έλεγε κανείς ότι φαίνεται περίεργη η χρονική συγκυρία, αλλά μπορεί απλά να έτυχε.\nΑς μην βλέπουμε συνωμοσίες παντού.\nΕ όχι και συνομωσία. Δημοσιεύονται τώρα και αποσπάσματα από το ημερολόγιο της κοπέλας, άλλη αλητεία αυτή, από δημοσιογραφική μέχρι θεσμική, διότι από κάπου διέρρευσε, να παραταθεί η ατζέντα, για ένα έγκλημα που όσο αποτρόπαιο κι αν είναι, αποτελεί θέμα περιορισμένου ενδιαφέροντος.\n19-06-21, 09:19 Απάντηση: Είμαι ο μόνος που έχω χάσει την ελπίδα μου για τούτη την χώρα; #44585\nΔεν ηταν γεωργιανος, αλβανος, βουλγαρος ή εστω ρομα, αλλά νοικοκυραιος γοητευτικος νεος ΕΛΛΗΝΑΣ 30αρης και του ειπε πως ΘΑ τον παρατησει η 20αρα γυναικα ΤΟΥ μαζι με το παιδι ΤΟΥ... ΘΟΛΩΣΕ και την επνιξε μαζι με τον σκυλο τους!\nΝΑΙ μωρεεε η ΚΝΕ και ο ΣΥΡΙΖ φταινε για την υφερπουσα νοοοτροπια:\nτι θες ρε, δικη μου γυναικα ειναι, δικο μου παιδι, μου ανηκει, γουστο μου και καμαρι μου, δεν σας πεφτει λογος!!!\nΟ ΜΠΑΛΑΣΚΑΣ απλα εδωσε οδηγιες σε μελλοντικους αντρουκλες:\n«Δείχνει ότι είναι βλάκας. Διότι εκείνη τη στιγμή που σκότωσε τη γυναίκα του, εάν ήταν ατυχές γεγονός, μέσα στον θυμό του ή ότι τα ‘χασε και τρελάθηκε, εάν έπαιρνε την αστυνομία επιτόπου, θα πήγαινε 4 χρόνια φυλακή. Γιατί θα πήγαινε εν βρασμώ ψυχής, σε ενδοοικογενειακό καυγά, με πρότερο έντιμο βίο, άντε να πήγαινε 5-6 χρόνια φυλακή. Είναι νέο παιδί».\n19-06-21, 09:24 Re: Είμαι ο μόνος που έχω χάσει την ελπίδα μου για τούτη την χώρα; #44586\nΜη ξεχνάμε και τα μέσα που δίνουν λόγο στον μπαλάσκα. Και τον ρόλο τους\n19-06-21, 09:49 Απάντηση: Είμαι ο μόνος που έχω χάσει την ελπίδα μου για τούτη την χώρα; #44587\nΝταξει υπαρχουν τοσα δεδομενα που ειναι εξωφρενικα, οπως αυτο που αναφερες για το ημερολογιο, που δεν νομιζω οτι εξυπηρετει η συνωμοσιολογικη προσεγγιση της χρονικης συγκυριας (χωρις να αποκλειεται να εχει βαση). Ας ασχοληθουμε με τα σιγουρακια.\n19-06-21, 10:09 Απάντηση: Είμαι ο μόνος που έχω χάσει την ελπίδα μου για τούτη την χώρα; #44588\nΕΕΕ πώς μετα απο ΕΙΔΙΚΟΙ σεισμολογοι, λοιμωξιολογοι, συνταγματολογοι, τωρα πρεπει να γινουμε και εγκληματολογοι!\nΑρα πρεπει να εχουμε και καποια στοιχεια για να στηριξουμε την ετυμηγορια...\nΝα γινουμε Νικολουληδες ντεεε\n19-06-21, 10:43 Απάντηση: Είμαι ο μόνος που έχω χάσει την ελπίδα μου για τούτη την χώρα; #44589\nΒρε φίλε, το μόνο που λέω είναι πως δεν ξέρω και δεν ξέρουμε. Γνωρίζουμε το πώς, δεν γνωρίζουμε το γιατί. Και κατά τη γνώμη μου με το να αρχίζουμε με εικασίες και ατζέντες για παιδοφιλίες ή για πατριαρχικές δολοφονίες και να τα χώνουμε στην κοινωνία γενικά κάνοντας προβολές, το μόνο που κάνουμε είναι να δίνουμε ένα καλό πλαίσιο για όλα τα τσουτσέκια που ως τώρα έκρωζαν να ξανακρώζουν.\nΓιατί καταρχήν να μην επικεντρωθούμε στα όσα έχουν ήδη γίνει και να μην επιτρέψουμε να ξεβρακωθούν πλήρως όλοι εκείνοι που ως τώρα έκαναν τις δικές τους προβολές και προωθούσαν τη δική τους alt-right ατζέντα (που την έχει και η κυβέρνηση); Δεν μας αρκεί, προς το παρόν;\n19-06-21, 11:44 Απάντηση: Είμαι ο μόνος που έχω χάσει την ελπίδα μου για τούτη την χώρα; #44590\nΤί δεν γνωρίζουμε; Ο τύπος αποπλάνησε 14χρονο. Τι άλλο πρέπει να μάθουμε; Όσο για την πατριαρχία και τη γυναικοκτονια δίπλα στους ορισμούς πρέπει να κοτσαρουν την υπόθεση, ασχέτως των όποιων λοιπών παραμέτρων μπορεί να προκύψουν Μια ντουζίνα γυναίκες δολοφονήθηκαν πέρσι από άτομα τού στενού τους περιβάλλοντος. Ακριβώς επειδή ήταν γυναίκες. Τις θεωρούσαν κτήμα τους, είτε κατώτερες, είτε ασθενέστερες , είτε όλα μαζί. Δηλαδή πρέπει να μείνουμε μόνο στην στοχοποίηση των μεταναστών; Και η άρνηση της μειονεκτικης θέσης της γυναίκας στην κοινωνία, επίσης αποτελεί μέρος της alt right ατζέντας (που έφερε και το εμετικό νομοσχέδιο Τσιάρα για την συνεπιμέλεια). Ομοίως και η κανονικοποίηση της παιδεραστίας αν οι θύτες είναι δικά τους παιδιά.\n19-06-21, 11:44 Απάντηση: Είμαι ο μόνος που έχω χάσει την ελπίδα μου για τούτη την χώρα; #44591\nΤο χειροτερο σε αυτη την συγκεκριμενη περιπτωση ειναι οτι αντι να δειξει πραγματικη μεταμελεια, τα φορτωνει ολα στο θυμα, δειχνει υποκριτικη μεταμελεια οχι για τις πραξεις αλλά που ταλαιπωρησε τους καημενους τους αστυνομικους. Δεν εχυσε ουτε ενα δακρυ για το κοριτσακι που παντρευτηκε και επνιξε συναισθηματικα και φυσικα.\nΤαιριαζει η συμπεριφορα του στο κλασικο προφιλ των γυναικοκτονων. Ναρκισσοι, θεωρουν πως ειναι πιο εξυπνοι απο τους αλλους και οι γυναικες ειναι κτημα τους, που θα τις αφησουν αυτοι και οχι εκεινες! Δυστυχως απο το οικογενειακο περιβαλλουν ξεκινουν και εκτρεφονται παρομοιες συμπεριφορες.\n19-06-21, 11:45 Απάντηση: Είμαι ο μόνος που έχω χάσει την ελπίδα μου για τούτη την χώρα; #44592\nΕχει ξεκινήσει το πλυντήριο από ΣΚΑΪ και λοιπούς με το ημερολόγιό της\n19-06-21, 11:47 Απάντηση: Είμαι ο μόνος που έχω χάσει την ελπίδα μου για τούτη την χώρα; #44593\nΕπειδή είναι ημεδαπός, ξανθός, όμορφος με καλό εισόδημα κλπ ?\n19-06-21, 11:50 Απάντηση: Είμαι ο μόνος που έχω χάσει την ελπίδα μου για τούτη την χώρα; #44594\nΑν κρίνω από ιδίας συνομοταξίας σιχαμένους, βλ. Μπαλάσκα, και τα σχόλια αρκετών σε (πολύ) δεξιά sites, η γνώμη τους είναι ότι η Κάρολαιν "τα'θελε και τα'παθε".\nΤώρα η ατζέντα είναι ότι τον ανάγκασε σε βάθος χρόνου να τα κάνει αυτά.\nΕδώ τι να σχολιάσω πια.\n19-06-21, 11:50 Re: Απάντηση: Είμαι ο μόνος που έχω χάσει την ελπίδα μου για τούτη την χώρα; #44595\nΤον πίεζε, πέταξε το παιδί στη κούνια, άλλαζε ψυχολογία ανά πόσες μέρες, δεν κατάλαβε ότι τη σκότωνε απλά την πατούσε για να τον αφήσει να μιλήσει.\nΈχουν πάρει φωτιά όλοι. Εμετός.


Nτουράντ: Ο μοναδικός παίκτης στο ΝΒΑ που δεν μαρκάρεται! (infographic) | Gazzetta\nΕίναι ίσως ο μοναδικός παίκτης στο ΝΒΑ που δεν μαρκάρεται. Δεν μπορείς να τον… κάνεις καλά γιατί έχει 1000 τρόπους για να σε «σκοτώσει». Και το κυριότερο σουτάρει πάντα πάνω από τον προσωπικό του αντίπαλο. Σουτάρει από ψηλά και είναι πολύ δύσκολο να βρεθεί αμυντικός για να του παίξει καλή άμυνα.\nEίναι 2.08 και έχει τόσα… όπλα στη φαρέτρα του.\nΜπορεί να σουτάρει από μακριά, να σε… εκθέσει με midrange, να εκτελέσει μετά από ντρίμπλα, να σε… «σκοτώσει» σε catch n' shoot κατάσταση.\nΈχει την εκρηκτικότητα και την ντρίμπλα για να… καλπάσει σαν καθαρόαιμο άτι και να καρφώσει με λύσσα. Μπορεί να ποστάρει τον οποιονδήποτε και την κατάλληλη στιγμή να σου στάξει το υπέροχο fadeaway του.\nΑναμφίβολα είναι ο πιο χαρισματικός σκόρερ της τελευταίας δεκαετίας στο ΝΒΑ, ένα… υβρίδιο που εμφανίζεται μια φορά στα 100 χρόνια.\nΗ ποιότητα του είναι τεράστια το σημαντικό είναι πως βλέπουμε τον Ντουράντ που γνωρίζει όλο το ΝΒΑ, τον Κέβιν που ήταν φόβος και τρόμος για τον οποιονδήποτε αντίπαλο. Αν συνεχίζει έτσι στην postseason, τότε όλοι οι αντίπαλοι θα έχουν πρόβλημα και οι Νετς δεν το χάνουν με τίποτα.\nΟι Νετς αυτή τη στιγμή είναι το απόλυτο φαβορί για τίτλο, αφού και το ρόστερ τους είναι εξαιρετικό (Χάρντεν, Ίρβινγκ, Γκρίφιν, Τζόρνταν, Χάρις, Τζείμς). Ο KD γύρισε… αγριεμένος και διψά για… αίμα. Τα μάτια του είναι στο τρόπαιο, στον… θρόνο που έχασε για 2 χρόνια επειδή ήταν στα πιτς.\nΒραδιά με ρεκόρ\nThis is the 53rd time Kevin Durant has scored 20+ points in a playoff half. Over the last 25 postseasons, the only players to do that more are LeBron James (96) and Kobe Bryant (69). pic.twitter.com/vOh89uLEXX\nΟ Ντουράντ συνδύασε την 32άρα του και τη νίκη των Νετς με μερικά προσωπικά επιτεύγματα που δύσκολα μπορείς κάποιος να πετύχει. Αυτή ήταν και η 52η φορά για το KD με 20+ πόντους σε ημίχρονο κάποιου ματς των playoffs. Οι μοναδικοί που έχουν παραπάνω από εκείνον είναι οι ΛεΜπρόν Τζέιμς και Κόμπι Μπράιαντ.\nΕπιπλέον ο ηγέτης των Νετς αναρριχήθηκε και στον πίνακα των τριποντέρ στα playoffs. Άφησε πίσω του τον Ρέτζι Μίλερ και πλέον μετρά 321 τρίποντα στην postseason. Με αυτόν τον τρόπο βρίσκεται στην 7η θέση και κυνηγά τους Μανου Τζινόμπιλι (324) και Τζέιμς Χάρντεν (336) για να μπει στην πρώτη πεντάδα. Στην κορυφή της λίστας φυσικά ο Στεφ Κάρι και απλησίαστος με 470.\nΑσταμάτητος στα playoffs\nO Nτουράντ δεν έχασε ποτέ τον... θρόνο του όσο μπορούσε να βρεθεί παρκέ. Δεν θα πρέπει να ξεχνά κανείς πως ο υγιής Ντουράντ, ο Ντουράντ των Ουόριορς ήταν μέσα στους 2 κορυφαίους παίκτες του πλανήτη μαζί με τον ΛεΜπρόν, αν όχι ο κορυφαίος εκείνη τη διετία. Το 2019 τραυματίστηκε στον αχίλλειο και έχασε την ευκαιρία για three-peat.\nΟ KD πήρε 2 σερί πρωταθλήματα στο Γκόλντεν Στέιτ, όντας ο μεγάλος πρωταγωνιστής σε μια ομάδα που υπάρχουν και οι υπερπαίκτες Κάρι και Τόμπσον. Ουδέποτε τον… καπέλωσαν, εκείνος ήταν το πρώτο όνομα στους τελικούς. Εκείνος πήρε στα χέρια το βραβείο του πολυτιμότερου παίκτη των τελικών.\nΣτους Νετς ήθελε νέες προκλήσεις και φέτος δείχνει σε όλο τον κόσμο πως δεν υπάρχει παίκτης σαν αυτόν στο ΝΒΑ, δεν υπάρχει κάποιος με τόσο μεγάλη επιθετική γκάμα στην επίθεση. Ο υγιής Ντουράντ μπορεί να σε διαλύσει χωρίς να ιδρώσει, χωρίς να κουραστεί.\nΜας προετοίμασε από τη regular season, εκεί όπου τελείωσε με 26.9 ποντους, 7.1 ριμπάουντ και 5.6 ασίστ. Όμως στα playoffs ανέβασε την απόδοση του και το πήγε σε άλλο επίπεδο, δείχνοντας ασταμάτητος.\nΔεν υπάρχει η δυνατότητα να τον περιορίσεις, σε σκοτώνει γλυκά και το απολαμβάνει.\nΜέχρι στιγμής στα 7 ματς της postseason έχει κάνει παπάδες. Κατά σειρά έχει πετύχει 32, 26, 39, 42, 24. 29 και 32 πόντους με Σέλτικς και Μπακς. Στα playoffs μετρά 32 πόντους, 7.3 ριμπάουντ και 2 μπλοκ ανά ματς, ενώ σουτάρει με 55% εντός πεδιάς, 50% τρίποντα και 91.1% βολές. Ασυναγώνιστος. Όπως βλέπουμε και στο παραπάνω γράφημα του sofascore, ο KD εκτελεί με εντυπωσιακά ποσοστά από κάθε σημείο του παρκέ. Μάλιστα δείχνει να το έχει πάει σε άλλο επίπεδο στα τρίποντα από τις 45 μοίρες, αλλά και στο midrange, ενώ μάλλον προτιμά τη δεξιά πλευρά του παρκέ από την αριστερή. Από τη δεξιά σουτάρει με το φοβερό 60%!\nΤι να πεις κανείς για αυτό το υπερόπλο, απλά το μόνο που μπορείς να κάνεις είναι να υποκλιθείς!\nΑυτή τη στιγμή οι Νετς πετάνε και ο Ντουράντ ονειρεύεται το τρίτο του πρωτάθλημα, θέλοντας να βάλει στον χάρτη του ΝΒΑ και το Μπρούκλιν.


MΠΑΝΑΝΕΣ ΚΑΙ ΚΟΥΝΟΥΠΙΑ\nΘέμα: MΠΑΝΑΝΕΣ ΚΑΙ ΚΟΥΝΟΥΠΙΑ Παρ Νοε 07, 2008 11:36 pm\nΔιάβασα πρόσφατα σε ιστοσελίδα που ασχολείται με ιατρικές έρευνες ότι τα κουνούπια έλκονται από τη μυρωδιά των ανθρώπων που έχουνε φάει μπανάνες. Απίστευτο έ ;\nΚι όμως απ' ό,τι φαίνεται δεν πρέπει να έχουνε άδικο. Έτσι εξηγείται ότι και στην Ελλάδα παρατηρείται μεγάλη αύξηση κουνουπιών και ταυτόχρονα τσιμπημάτων. Μπανανία την καταντήσαμε τη χώρα, τσάμπα οι μπανάνες, όποιος θέλει τρώει και να το βράδυ το κουνούπια! Και δεν τα πιάνει τίποτα! Ούτε ψεκασμοί ούτε κουνουπιέρες ούτε εκλογές.\nΓι' αυτό σας λέω, κλείστε καλύτερα κανένα παράθυρο μπας και γλυτώσουμε. Και κυρίως τα βραδινά παράθυρα των ειδήσεων. Αιμοδιψείς και αιμοχαρείς οι κώνωπες. Χαίρονται τη χώρα μας γιατί την έχουμε κάνει έναν απέραντο βάλτο. Έχουμε βαλτώσει σε όλα τα θέματα.\nΒλέπετε, έχουμε και έλλειψη πουλιών στην Ελλάδα και τα μόνα που μας μείνανε είναι κάτι πουλερικά κι ως γνωστόν οι κότες δεν τρώνε κουνούπια. Κάποτε θυμάμαι υπήρχε κι ένας Κονο(φ)άος αλλά τον χάσαμε κι' αυτόν. Στην Ελλάδα πάντα κάτι χάνουμε.\nΔεν χάνουμε όμως την πίστη μας.. ΠΑΟ, θρησκεία και Θήρα 13. Ολυμπιακέ θεέ... Ολυμπιακέ θεέ... Τουλάχιστον έχουμε σφαιρική άποψη περί θρησκείας. Όσο για τα κουνούπια, ζου.... ζιου ... ζου ... καληνύχτα σας και ρέζους ... όλα αρνητικά ...!!!\nΈχει επεξεργασθεί από τον/την ΣΩΤΗΡΗΣ ΜΠΟΤΑΣ στις Παρ Νοε 21, 2008 9:19 pm, 1 φορά\nΘέμα: Απ: MΠΑΝΑΝΕΣ ΚΑΙ ΚΟΥΝΟΥΠΙΑ Κυρ Νοε 09, 2008 12:10 pm\nΔιάβασα πρόσφατα σε ιστοσελίδα......\nΕγώ διαβάζω εσένα Σωτήρη και έχω πάθει πλάκα. Πού τα βρίσκεις και πώς τα παρουσιάζεις; Κεφάλαιο ολόκληρο και οι τίτλοι σου.\nΔυστυχώς δε σε άκουσα όμως στην προτροπή. Παλιά η αρρώστια με το ποδόσφαιρο. Και μόνο αφού έχασα άδικα δυο ώρες από τη ζωή μου, σε θυμήθηκα. Στερνή γνώση. Πάλι καλά;\nΈμεινα και κοίταγα σήμερα το γυαλί. Και περίμενα κάποια στιγμή να δω και ποδόσφαιρο. Πέστε μου, ζητάω πολλά; Με τόσα εκατομμύρια και χρυσοπληρωμένους παίκτες, είναι πάρα πολύ να περιμένουμε να δούμε και λιγουλάκι ποδόσφαιρο;\nΑντ' αυτού γέμισε το μάτι μου διαφήμιση. Στην πλάτη των παικτών. Στο στήθος των παικτών. Στο φόντο. Όπου και να κοίταζες, διαφήμιση, διαφήμιση, διαφήμιση.\nΚαι κλωτσοπατινάδα. Και τραβήγματα μπλούζας. Και ψηλοκρεμαστές κουτουλιές. Και κούφια μπλονζόν στο χορτάρι. Κι εκείνος ο έρμος ο διαιτητής να δείχνει τη μία κίτρινη μετά την άλλη.\nΌσο για το ΟΑΚΑ; Τίγκα στον κόσμο! Φίλαθλοι λέει. Μόνο της μιας ομάδας. Του γηπεδούχου Παναθηναϊκού. Γιατί εκεί καταντήσαμε. Να μην καταφέρνουν να συνυπάρξουν στο γήπεδο φίλαθλοι και των δύο ομάδων.\nΑλλά και μόνοι τους οι "βάζελοι" μια χαρά τα κατάφεραν να γεμίσουν το γήπεδο καπνούς. Ατμόσφαιρα πολέμου. Τι κουβαλάν αυτοί οι άνθρωποι στην ψυχή τους και πάνε και το εκτονώνουν στα γήπεδα;\nΚαι τι πάνε να δουν; Ακόμη και στις αλάνες βλέπεις καλύτερο ποδόσφαιρο από αυτό που έπαιξαν τα χρυσοπληρωμένα ποδάρια των δύο επιχειρήσεων. Δε λέω ομάδων. Ποιες ομάδες; Επιχειρήσεις είναι που τις αρμέγουν καλά οι επιτήδειοι.\nΜπανανία φίλε. Κανονικά και με το νόμο. Μπανανία Νοτίου Αμερικής.


ΣΑΡΔΕΙΣ – ΜΙΚΡΑ ΑΣΙΑ ΓΥΜΝΑΣΙΟΝ – Aria Free Press\nΣΑΡΔΕΙΣ – ΜΙΚΡΑ ΑΣΙΑ ΓΥΜΝΑΣΙΟΝ\nΒΕΛΙΓΡΑΔΙ : Ο ΙΕΡΟΣ ΝΑΟΣ ΤΟΥ ΑΓΙΟΥ ΣΑΒΒΑ Η ΑΛΛΙΩΣ HRAM SVETOG SAVE\nΔΙΕΥΘΥΝΣΗ ΚΑΘΑΡΙΟΤΗΤΑΣ: Eνεργοποίηση του 2ου μικρού σάρωθρου πόλης\nΑρχαίες πόλεις στην ανατολική πλευρά του Αιγαίου / Μικρά Ασία\nΣαρδεις ιερατειο της Μικρας Ασιας ,20 χιλιομ. βορειος της σμυρνης .\nΗ μεγαλητερη πληγη του αρχαιου Ελληνικου κοσμου Τελιος αγνωστη για το 97 % των επισκευτων στην Σμυρνη.Ιδιες αμαρτιες τοτε ,ιδιες αμαρτιες και τωρα.\nΣΑΡΔΕΙΣ – ΜΙΚΡΑ ΑΣΙΑ\nThe Greek Gymnasium of ancient Sardis,Lydia Minor Asia\nΣημαντικότατο κέντρο φιλοσοφίας και επιστήμης, ανέδειξε σπουδαίους προσωκρατικούς φιλόσοφους, όπως τον Θαλή (έναν από τους επτά σοφούς της αρχαίας Ελλάδας), τον Αναξαγόρα και τον Αναξίμανδρο.\nΤον 7ο και τον 6ο π.Χ. αιώνα, την περίοδο του Β΄ Ελληνικού Αποικισμού, ίδρυσε πολυάριθμες αποικίες στη Μαύρη Θάλασσα και τον Ελλήσποντο – ήταν η μητρόπολη με τις περισσότερες αποικίες από κάθε άλλη ελληνική πόλη. Υπήρξε η γενέτειρα του Ιππόδαμου, του πρώτου πολεοδόμου της αρχαιότητας, όπως και της γνωστής Ασπασίας, της συντρόφου του επιφανούς Αθηναίου πολιτικού Περικλή. Αποτέλεσε μέλος της Αθηναϊκής Συμμαχίας και για αιώνες -χάρη στον μεγάλο και αξιόμαχο στόλο της- ήταν μια από τις ισχυρότερες πόλεις-κράτη της Ιωνίας. Η Μίλητος, μια από τις δώδεκα ιωνικές πόλεις της Μικράς Ασίας, δεν χρειάζεται ιδιαίτερες συστάσεις, αφού για σχεδόν δύο χιλιετίες πρωταγωνίστησε στην αντίπερα όχθη του Αιγαίου.\nΑν και η περιοχή κατοικούνταν από την εποχή του Χαλκού, το «κουβάρι» της μικρασιατικής πόλης άρχισε να ξετυλίγεται περίπου το 1500 π.Χ., τότε που οι αρχαίοι μύθοι αναφέρουν την ίδρυσή της από Κρήτες αποίκους κοντά στις εκβολές του ποταμού Μαιάνδρου.\nΚατά την ελληνιστική και ρωμαϊκή εποχή, η Μίλητος παρέμεινε ένα σημαντικό αστικό και εμπορικό κέντρο της Ιωνίας, διαθέτοντας τρία λιμάνια (Λιμάνι της Αθηνάς, Λιμάνι του Θεάτρου και Λιμάνι των Λεόντων). Ομως, οι συνεχείς προσχώσεις του Μαιάνδρου την απομάκρυναν σταδιακά από τη θάλασσα, με αποτέλεσμα, τα ερείπια της αρχαίας πόλης να βρίσκονται σήμερα σε απόσταση περίπου 10 χλμ. από την ακτογραμμή. Οι πιο καθοριστικές ημερομηνίες στην ιστορία της Μιλήτου είναι το 494 π.Χ., όταν η πόλη καταστράφηκε από τους Πέρσες για τη συμμετοχή της στην ιωνική επανάσταση, το 333 π.Χ., όταν τις πύλες της Μιλήτου πέρασε ο Μέγας Αλέξανδρος και το 57 μ.Χ., όταν την επισκέφθηκε ο Απόστολος Παύλος. Η άλωσή της από τους Σελτζούκους Τούρκους τον 14ο αιώνα ήταν ένας από τους παράγοντες που οδήγησαν στην παρακμή και στην οριστική εγκατάλειψη της πόλης.\nΟι πρώτες ανασκαφές στον αρχαιολογικό χώρο της Μιλήτου διεξήχθησαν το 1869-1873 από τον Γάλλο αρχαιολόγο Olivier Rayet, για να ακολουθήσει ο Γερμανός αρχαιολόγος Theodor Wiegand το 1899. Παρά το εκτεταμένο μέγεθος της πόλης, λίγα μόλις μνημεία διασώζονται σήμερα σε καλή κατάσταση. Ξεχωρίζουν η Ιωνική Στοά (κτίστηκε στα μέσα του 1ου μ.Χ. αιώνα), η Δυτική Αγορά (2ου π.Χ. αιώνα), ο ναός του Σέραπη (3ου μ.Χ. αιώνα), οι Θέρμες της Φαυστίνας (2ου μ.Χ. αιώνα), η Βόρεια Αγορά (5ου π.Χ. αιώνα), το Νυμφαίο (2ου μ.Χ. αιώνα) και το Στάδιο (κτίστηκε στα μέσα του 2ου π.Χ. αιώνα). Παρεμπιπτόντως, η Πύλη της Αγοράς, που έφεραν στο φως Γερμανοί αρχαιολόγοι το 1903, μεταφέρθηκε ολόκληρη το 1908 στη Γερμανία και εκτίθεται στο Μουσείο της Περγάμου στο Βερολίνο.\nΤο εντυπωσιακότερο αρχιτεκτόνημα της Μιλήτου είναι αναμφισβήτητα το θέατρό της. Από τα πιο καλοδιατηρημένα της Μικράς Ασίας, ανοικοδομήθηκε τον 4ο π.Χ. αιώνα και είχε τη δυνατότητα να φιλοξενήσει περί τους 15.000 θεατές. Τέλος, μην παραλείψετε να επισκεφθείτε το παρακείμενο Μουσείο Μιλήτου, που στεγάζει ευρήματα από τις περιοχές της Μιλήτου και των Διδύμων, καθώς και από τις γειτονικές πόλεις της Πριήνης και της Μυούντας.\nΠριήνη, πόλη κτισμένη σε επίπεδα\nΑπό τις αρχαιότερες ιωνικές πόλεις στη μικρασιατική ακτή, η Πριήνη ιδρύθηκε από Ιωνες αποίκους με οικιστή τον Αίπυτο, γιο του Νηλέα και εγγονό του Αθηναίου βασιλιά Κόδρου. Εκτός από τον Αίπυτο, οι μύθοι αναφέρουν ως οικιστή και τον Θηβαίο Φιλώτα.\nΚτισμένη στους πρόποδες της Μυκάλης, σε μικρή απόσταση από τον Λάτμιο κόλπο, ήταν μια από τις δώδεκα ιωνικές πόλεις-κράτη, η οποία συμμετείχε στο Πανιώνιο. Σ’ όλη τη διάρκεια της ιστορικής της διαδρομής, η Πριήνη ζούσε στη σκιά της Μιλήτου και της Εφέσου και μόνο τον 6ο π.Χ. αιώνα, όταν τις τύχες της μικρασιατικής πολιτείας ανέλαβε ο Βίας ο Πριηνεύς (ένας από τους επτά σοφούς της αρχαιότητας), η Πριήνη διακρίθηκε και άγγιξε τη μέγιστη ακμή της. Από τις πιο ένδοξες στιγμές της πόλης υπήρξε η απελευθέρωσή της από τον Μέγα Αλέξανδρο το 333 π.Χ. (ο ίδιος ανέλαβε και τα έξοδα αποπεράτωσης του ναού της Αθηνάς Πολιάδος). Η μικρή Πριήνη εγκαταλείφθηκε οριστικά από τους κατοίκους της τον 14ο αιώνα, όταν υποτάχθηκε στους Τούρκους.\nΣε αντίθεση με την πλειονότητα των αρχαιολογικών χώρων της Μικρασίας, όπου τα κατάλοιπα είναι κυρίως ρωμαϊκά, η Πριήνη διασώζει σχεδόν ακέραιο το ελληνιστικό της πρόσωπο. Οι αρχαιολογικές μαρτυρίες, αλλά και τα αρχιτεκτονικά κατάλοιπα που υπάρχουν στον χώρο ανήκουν στην ύστερη κλασική και στην ελληνιστική περίοδο και αποτελούν, μάλιστα, ένα εξαιρετικό δείγμα της ελληνιστικής αρχιτεκτονικής της μικρασιατικής Ιωνίας.\nΟι ανασκαφικές εργασίες στην Πριήνη, που ξεκίνησαν το 1895 από μια ομάδα Γερμανών αρχαιολόγων του Βασιλικού Μουσείου του Βερολίνου, έχουν φέρει στο φως μόλις το 1/3 της πόλης – πρόκειται για την εκτενέστερα ανασκαμμένη ελληνιστική πόλη της Μικράς Ασίας. Ο αρχαιολογικός χώρος εντοπίζεται στη νότια πλαγιά-άκρη ενός βραχώδους λόφου και απλώνεται πάνω σ’ ένα εκτεταμένο πλάτωμα, το οποίο δεσπόζει της εύφορης προσχωματικής πεδιάδας του ποταμού Μαιάνδρου. Στην κορυφή του βραχώδους λόφου, σε υψόμετρο 371 μ., ήταν η ακρόπολη της πόλης.\nΚτισμένη κλιμακωτά, η Πριήνη είναι χωρισμένη σε τέσσερα επίπεδα (άνδηρα) και θεωρείται μια από τις πιο επικλινείς πόλεις της αρχαιότητας (αυτό το στοιχείο ίσως σας κουράσει στην περιήγηση του αρχαιολογικού χώρου). Η πόλη είναι ρυμοτομημένη σύμφωνα με το ιπποδάμειο πολεοδομικό σύστημα, χαρακτηρίζεται από αυστηρή γεωμετρική χάραξη και περιβάλλεται από καλοδιατηρημένα πέτρινα τείχη (μήκους 2.500 μ., μέσου πλάτους 2 μ. και ύψους 8 μ.), που διέθεταν τέσσερις πύλες.\nΑνηφορίζοντας στο πρώτο επίπεδο του αρχαιολογικού χώρου, θα συναντήσετε το Στάδιο και το Γυμνάσιο. Λίγο ψηλότερα, στο δεύτερο επίπεδο, θα βρεθείτε στο μεγαλύτερο πλάτωμα της Πριήνης, όπου εκτείνεται η κύρια πόλη. Εδώ, εκτός από τις πάμπολλες ιδιωτικές κατοικίες, την προσοχή σας θα τραβήξει η Αγορά, το Εκκλησιαστήριο, το Βουλευτήριο, το Ασκληπιείο, η Ιερή Στοά και το Πρυτανείο.\nΣτο τρίτο επίπεδο, τις εντυπώσεις κλέβει ο περίφημος ναός της Αθηνάς Πολιάδος, προστάτιδας θεάς της πόλης. Εργο του αρχιτέκτονα Πυθέου, ήταν ένας από τους λαμπρότερους ναούς στην ιστορία της αρχαίας ελληνικής αρχιτεκτονικής – αναφέρεται ως ισάξιος του Παρθενώνα. Στο ίδιο επίπεδο υπάρχουν, επίσης, το Ανω Γυμνάσιο, το Θέατρο και το Ιερό των Αιγυπτίων, ενώ στο τέταρτο -και τελευταίο- επίπεδο ξεχωρίζουν ο ναός της Δήμητρας και ο ναός της Περσεφόνης.\nΑσσος, εκεί που δίδαξε ο Αριστοτέλης\nΗ παρουσία του Σταγειρίτη φιλοσόφου Αριστοτέλη, ο οποίος έζησε και δίδαξε εδώ για τρία χρόνια (από το 348 π.Χ. έως το 345 π.Χ.), λογίζεται στις σημαντικότερες στιγμές της Ασσου, που κατοικήθηκε την περίοδο γύρω στο 700 π.Χ. από Αιολείς αποίκους από τη Μήθυμνα της Λέσβου.\nΚτισμένη πάνω σ’ έναν κωνικό λόφο και στους πρόποδές του, η Ασσος βρίσκεται στις βόρειες ακτές του κόλπου του Αδραμυττίου, σε απόσταση αναπνοής από το μικρό λιμάνι Μπεχράμ Καλέ των μικρασιατικών ακτών της Τρωάδας. Είναι πραγματικά μαγευτικό το θαλασσινό τοπίο που αποτυπώνουν εδώ τα μάτια του επισκέπτη. Καθισμένος στα πέτρινα σκαλοπάτια του αρχαίου θεάτρου, βιώνεις μια ανεπανάληπτη, πραγματικά, ενατένιση του γαλάζιου Αιγαίου, όπως και των απέναντι κοντινών ακτών της Λέσβου.\nΟ τύραννος Ερμείας ήταν ο άνθρωπος που συνέδεσε το όνομά του με την ακμή της Ασσου. Κατέλαβε την εξουσία το 348 π.Χ. δολοφονώντας τον Εύβουλο, ο οποίος είχε αυτοανακηρυχθεί βασιλιάς της πόλης το 360 π.Χ. Μαθητής του Πλάτωνα και φίλος του Αριστοτέλη, ο Ερμείας ανέδειξε την Ασσο σε πνευματικό και πολιτικό κέντρο της Μικράς Ασίας. Υπήρξε μια από τις σπουδαιότερες προσωπικότητες της εποχής του και η αυλή του αποτέλεσε κέντρο φιλοσοφικών συζητήσεων και αναζητήσεων. Ο Ερμείας αιχμαλωτίστηκε το 345 π.Χ. από τον στρατηγό των Περσών, Μέμνονα τον Ρόδιο, οδηγήθηκε στα Σούσα όπου και θανατώθηκε. Οι αρχαιολογικές μαρτυρίες της Ασσου απλώνονται σε μεγάλη έκταση και περικλείονται από ένα στιβαρό τείχος μήκους 3.200 μ. Η πόλη διέθετε δύο κύριες πύλες (μία στα ανατολικά και μία στα δυτικά), που ήταν ενισχυμένες με γεροδεμένους πύργους. Πολλοί από τους πύργους του τείχους σώζονται σε καλή κατάσταση, προσφέροντας μια εικόνα για την ισχυρά οχυρωμένη Ασσο της ελληνιστικής περιόδου.\nΟ κατάλογος των μνημείων του αρχαιολογικού χώρου της Ασσου είναι μεγάλος, ενώ η καταγραφή τους αποτελεί μια αρκετά ενδιαφέρουσα εμπειρία. Το ορθογώνιο συγκρότημα του Γυμνασίου, που έχει διαστάσεις 40 x 31,25 μ., οικοδομήθηκε τον 2ο π.Χ. αιώνα και περιλάμβανε την Παλαίστρα και το Εφηβείο (αποδυτήρια των αθλητών). Το Θέατρο της Ασσου χρονολογείται από τον 2ο π.Χ. αιώνα, υπολογίζεται ότι έχει χωρητικότητα 5.000 θεατών και προσφέρει μία πολύ εντυπωσιακή θέα προς τη θάλασσα.\nΟ χώρος της Αγοράς βρίσκεται στις υπώρειες της Ακρόπολης και τα μνημεία που διασώζονται εδώ ανήκουν κυρίως στην ελληνιστική εποχή. Στο Βουλευτήριο (ένα τετράγωνο μονώροφο κτίσμα με διαστάσεις 20,62 x 21 μ., στο βορειοανατολικό σημείο της Αγοράς) συνεδρίαζαν οι βουλευτές της πόλης. Η Βόρεια Στοά έχει μείνει στην ιστορία για τις μνημειακές διαστάσεις της, ενώ η μικρότερη σε διαστάσεις Νότια Στοά με τους τρεις ορόφους χρησίμευε, εκτός των άλλων, και ως λουτρό.\nΔιακρίνεται η Μίλητος απέναντι από την Κω και βορειότερα η Πριήνη, οι Σάρδεις και η Ασσος.\nΟ ναός της Αθηνάς, ο μοναδικός δωρικός ναός της Μικράς Ασίας, είναι το επιβλητικότερο και πιο αναγνωρίσιμο μνημείο της πόλης. Κτισμένος στην κορυφή της ακρόπολης κατά την αρχαϊκή εποχή, καλωσόριζε από μακριά τους επισκέπτες που έφταναν στην Ασσο, είτε οδικώς, είτε ατμοπλοϊκώς. Σημαντικά γλυπτά της ζωφόρου του ναού δυστυχώς φυγαδεύτηκαν από τον αρχαιολογικό χώρο και κατέληξαν, όπως συνέβη και σε άλλες περιπτώσεις, στο Μουσείου του Λούβρου (1838) και στο Μουσείο Καλών Τεχνών της Βοστώνης (1881).\nΣάρδεις, η δύναμη του χρυσού\nΟι «χρυσοφόρες» Σάρδεις, που σύμφωνα με τον Ηρόδοτο ιδρύθηκαν από τους γιους του Ηρακλή, αποτελούσαν μια μεγάλη δύναμη στην περιοχή της Λυδίας από τον 7ο π.Χ. αιώνα, χάρη στην ανακάλυψη και βέβαια την εκμετάλλευση των κοιτασμάτων χρυσού στον Πακτωλό ποταμό.\nΣτηριζόμενες στο πολύτιμο μέταλλο, οι Σάρδεις γρήγορα έγιναν πρωτεύουσα της Λυκίας και εξελίχθηκαν σ’ ένα σημαντικό οικονομικό, πνευματικό και εμπορικό κέντρο του τότε γνωστού κόσμου. Σύμφωνα με τις αναφορές ιστορικών της εποχής, οι Σάρδεις ζούσαν μέσα στη χλιδή και την πολυτέλεια, ήταν μια πόλη την οποία πολλοί θαύμαζαν, αλλά και φθονούσαν. Κτίστηκαν υπέρλαμπρα παλάτια και ναοί, οι τέχνες και τα γράμματα γνώρισαν μεγάλη άνθηση, ενισχύθηκε το εμπόριο, κόπηκαν τα πρώτα νομίσματα από ήλεκτρον (ένα φυσικό κράμα χρυσού και αργύρου) και περιμετρικά της πόλης υψώθηκαν προστατευτικά τείχη,\nΟ περίφημος βασιλιάς Κροίσος κατάφερε να επεκτείνει το λυδικό βασίλειο από την Κεντρική Μικρά Ασία ως το Αιγαίο, αλλά το 547 π.Χ. ο Πέρσης βασιλιάς Κύρος κατέλαβε και λεηλάτησε τις Σάρδεις, τις οποίες και έκανε πρωτεύουσα της περσικής Σατραπείας της Μικράς Ασίας. Η πόλη παρέμεινε σε περσικά χέρια μέχρι το 334 π.Χ., όταν την κατέλαβε ο Μέγας Αλέξανδρος. Μετά τον θάνατο του Μακεδόνα στρατηλάτη, οι Σάρδεις αποτέλεσαν αντικείμενο σκληρής διεκδίκησης από τους Επιγόνους, ενώ από το 133 π.Χ., και μέχρι το τέλος του ρωμαϊκού κόσμου, ήταν η έδρα της ρωμαϊκής επαρχίας της Μικράς Ασίας.\nΚατά τους βυζαντινούς χρόνους, οι Σάρδεις υπήρξαν επισκοπική έδρα, αλλά το 1402 οι ορδές του Μογγόλου αυτοκράτορα Ταμερλάνου κατέστρεψαν εκ θεμελίων την πόλη. Ο αρχαιολογικός χώρος των Σάρδεων βρίσκεται δίπλα στον αυτοκινητόδρομο Σμύρνης-Αγκυρας, μέσα στα όρια του οικισμού Sart και πλαισιώνεται από μια οικεία μεσογειακή χλωρίδα. Οι ανασκαφές στον αρχαιολογικό χώρο ξεκίνησαν το 1910, εντάθηκαν μετά το 1958 και έφεραν στην επιφάνεια εντυπωσιακά ευρήματα που ρίχνουν φως σε μια ιστορική περίοδο 2.400 ετών.\nΤο μνημειώδες σύμπλεγμα των Λουτρών και του Γυμνασίου, με τις θολωτές αίθουσες, το Πρόπυλο, τη μαρμάρινη αυλή και την παλαίστρα, σίγουρα θα σας καθηλώσει με την αρχιτεκτονική συμμετρία και την υποβλητικότητά του. Διαθέτοντας μερικά από τα πιο αντιπροσωπευτικά ιστορικά κτίσματα των Σάρδεων, το σύμπλεγμα των Λουτρών και του Γυμνασίου υπέστη αρκετές αλλαγές μέχρι την οριστική εγκατάλειψή του το 616 μ.Χ., ενώ αναστηλώθηκε παίρνοντας τη σημερινή του μορφή την περίοδο 1964-1973.\nΣτα νότια του συμπλέγματος των Λουτρών και του Γυμνασίου θα δείτε το κτίριο της Συναγωγής, που θεωρείται η μεγαλύτερη γνωστή συναγωγή της αρχαιότητας και υπήρξε το κέντρο της εβραϊκής παρουσίας στις Σάρδεις. Η Συναγωγή, χωρητικότητας περίπου 1.000 ατόμων, ανοικοδομήθηκε αρχικά τον 4ο π.Χ. αιώνα, δέχτηκε αρκετές προσθήκες μέσα στους επόμενους αιώνες, ενώ χρησίμευε για λειτουργικούς σκοπούς της τοπικής εβραϊκής κοινότητας.\nΣτις Σάρδεις μπορείτε να θαυμάσετε έναν από τους επτά μεγαλύτερους ναούς του αρχαίου ελληνικού κόσμου. Κτισμένος από τους Σελευκίδες -διαδόχους του Μεγάλου Αλεξάνδρου- ο ιωνικός ναός της Αρτέμιδος συναγωνιζόταν σε μεγαλοπρέπεια και μέγεθος (45,7 x 99,2 μ.) τους τρεις μεγάλους ιωνικούς ναούς των Διδύμων, της Εφέσου και της Σάμου. Στη νοτιοανατολική γωνιά του ναού αναζητήστε τα ερείπια μιας μικρής χριστιανικής εκκλησίας, η οποία κτίστηκε τον 4ο μ.Χ. αιώνα.\nΗ μικρή χριστιανική εκκλησία του 4ου μ.Χ. αιώνα, δίπλα στον ναό της Αρτέμιδος στις Σάρδεις.\nΦωτογραφία: Κωνσταντίνος Μητσάκης\nΑπόσταση από το σήμερα\nΟ αρχαιολογικός χώρος της Ασσου βρίσκεται περίπου 108 χλμ. βορειοδυτικά του Αϊβαλί, οι Σάρδεις περίπου 86 χλμ. ανατολικά της Σμύρνης, η Μίλητος μόλις 40 χλμ. ανατολικά του Κουσάντασι και η Πριήνη 38 χλμ. νοτιοανατολικά του Κουσάντασι.\nΚείμενο, φωτογραφίες: Κωνσταντίνος Μητσάκης\nΠεφταστέρια: Κάθε χρόνο εμφανίζονται από τις 2 Οκτωβρίου έως τις 7 Νοεμβρίου\nNερό στη φωτεινή πλευρά της Σελήνης


Πολεμική Αεροπορία: Οι πέντε κορυφαίες εξοπλιστικές προτεραιότητες - Defence Review\nHome /Άμυνα, Ελλάδα, Κεντρικά, Προτεινόμενα/Πολεμική Αεροπορία: Οι πέντε κορυφαίες εξοπλιστικές προτεραιότητες\nΤο άρθρο καταγράφει τις πέντε κύριες εξοπλιστικές προτεραιότητες που θα πρέπει να έχει η Πολεμική Αεροπορία (ΠΑ). Αποτελούν προτεραιότητες σε άμεσο χρόνο δηλαδή σε βραχυπρόθεσμο ορίζοντα και όχι μεσοπρόθεσμα ή μακροπρόθεσμα όπως είναι το Νέο Μαχητικό Αεροσκάφος.\nΘα πρέπει να ξεκαθαρίσουμε ότι η No.1 προτεραιότητα της ΠΑ είναι η διαθεσιμότητα των μέσων, γι’ αυτό και προωθούνται σχετικές συμβάσεις εν συνεχεία υποστήριξης (Follow-On-Support : FOS). Είναι μια προτεραιότητα την οποία θεωρούμε αυτονόητη και λογική (δυστυχώς δεν είναι…) γι’ αυτό και δεν την περιλαμβάνουμε στη σχετική λίστα. Επίσης, ακριβώς το ίδιο ισχύει για τις συμβάσεις επαναπιστοποιήσεων πυρομαχικών και όπλων.\nΟι πέντε εξοπλιστικές προτεραιότητες αφορούν στην αντικατάσταση παλαιότερων συστημάτων ή την αναβάθμιση τους με νέες ικανότητες. Επίσης αφορούν στην προμήθεια νέων συστημάτων με στόχο της διερεύνηση και επαύξηση των ικανοτήτων της ΠΑ. Θα πρέπει επίσης να σημειώσουμε ότι οι προτεραιότητες αυτές σχεδιάζονται με ορίζοντα βραχυπρόθεσμης υλοποίησης, ενώ αφορούν σε λύσεις που λαμβάνουν υπόψη και την οικονομική συγκυρία.\nΗ αύξηση των όπλων κρούσης μακράς ακτίνας είναι μονόδρομος για τη ΠΑ.\nΜακροπρόθεσμα, η ΠΑ έχει ανάγκη από εξοπλιστικά προγράμματα μεγαλύτερης οικονομικής επιβάρυνσης, όπως είναι η προμήθεια νέου μαχητικού αεροσκάφους και νέου αεροσκάφους προχωρημένης και επιχειρησιακής εκπαίδευσης. Επανερχόμενοι στο αντικείμενο του άρθρου, οι πέντε κορυφαίες εξοπλιστικές προτεραιότητες της ΠΑ είναι: (α) Ο εκσυγχρονισμός του Συστήματος Αεροπορικού Ελέγχου (ΣΑΕ) – Η αναβάθμιση των αεροσκαφών έγκαιρης προειδοποίησης EriEye (β) Η αναβάθμιση των αντιαεροπορικών συστημάτων Patriot (γ) Η προμήθεια νέων όπλων και (δ) Η προμήθεια νέων ατρακτιδίων στόχευσης και ηλεκτρονικού πολέμου καθώς και (ε) τα UAV.\nΕίναι ξεκάθαρο ότι η ΠΑ έχει ιεραρχήσει, σε πέντε προτεραιότητες, την έγκαιρη προειδοποίησης, δηλαδή την ανάγκη να γνωρίζει ακριβώς την τακτική και γενικότερη εικόνα στους ελληνικούς ουρανούς, την αντιαεροπορική άμυνα μεγάλου βεληνεκούς, δηλαδή να θέσει την Τουρκική Αεροπορία σε θέση άμυνας και την προμήθεια νέων όπλων και ατρακτιδίων, δηλαδή να διευρύνει τις δικές της επιχειρησιακές ικανότητες και να επιφέρει συντριπτικά πλήγματα, με ακρίβεια και από απόσταση, στην τουρκική στρατιωτική υποδομή.\nΣΑΕ – ΑΣΕΠΕ\nΕδώ ξεκινάμε από την ανάγκη τόσο οι χερσαίοι σταθμοί ραντάρ όσο και τα αεροσκάφη σε συνδιασμό με τα πλοία του ΠΝ να έχουν Link 16 άρα δικτύωση και κοινή αντίληψη και σύνθεση της τακτικής κατάστασης. Μια από τις βασικότερες ανάγκες είναι η εγκατάσταση τερματικών Link 16 στα 2000-5 Mk2 και η προσθήκη Link 16 σε όλους τους σταθμούς ραντάρ της ΠΑ.\nΟ προτεραιότητα εκσυγχρονισμού και αναβάθμισης του ΣΑΕ είναι προφανής, λόγω του κρίσιμου ρόλου που διαδραματίζει στην άμυνα της χώρας, καθώς ως αποστολή έχει: Την έγκαιρη αποκάλυψη και παρακολούθηση κάθε ιπτάμενου αντικειμένου, τον προσδιορισμός στοιχείων των αποκαλυπτόμενων ιχνών, τη διευκρίνηση τους, την έγκαιρη προειδοποίηση της ΠΑ, για την αεροπορική δραστηριότητα, την κατεύθυνση των φίλιων αεροσκαφών, για αναγνώριση ή αναχαίτιση, τον τακτικό ελέγχου των αντιαεροπορικών συστημάτων κατευθυνόμενων βλημάτων, την παροχή ναυτιλιακής βοήθειας στα φίλια αεροσκάφη και τη συλλογή και προώθηση μετεωρολογικών πληροφοριών.\nΟ εκσυγχρονισμός των F-16 της ΠΑ πρέπει να συνδιαστεί με νέα όπλα και ατρακτίδια.\nΗ ανάγκη για νέα επίγεια ραντάρ για την ΠΑ προκύπτει τόσο σε επιχειρησιακό όσο και σε τεχνολογικό επίπεδο. Αυτή τη στιγμή η ΠΑ διατηρεί σε υπηρεσία 27 ραντάρ, εκ των οποίων 12 τριών διαστάσεων (3D) και 15 δύο διαστάσεων (2D). Τα 15 δισδιάστατα ραντάρ, 12 MPDR-90, μέγιστου βεληνεκούς 90 χιλιομέτρων, και τρία AN/TPS-43, μέγιστου βεληνεκούς 470 χιλιομέτρων, είναι όλα ξεπερασμένα τεχνολογικά και πρέπει να αντικατασταθούν. Από τα 12 τρισδιάστατα ραντάρ τα πέντε είναι παλαιά και χρειάζονται αντικατάστασης. Πρόκειται για τα δύο HR-3000 και τα τρία S-743D. Τα υπόλοιπα επτά, δηλαδή το ένα AN/TPS-70, τα πέντε AR-327 Commander και το ένα RAT-31DL παραμένουν ικανά. Συνεπώς, η ΠΑ έχει άμεση ανάγκη αντικατάστασης, λόγω παλαιότητας και ξεπερασμένης τεχνολογίας, τουλάχιστον 20 ραντάρ.\nΕκτός της παλαιότητας η ανάγκη για νέα ραντάρ εδράζεται και από επιχειρησιακούς λόγους. Πρώτα απ’ όλα, είναι δεδομένο ότι σε περίπτωση πολέμου με την Τουρκία, όλα τα στατικά ραντάρ αεράμυνας, τόσο της Ελλάδας, όσο και της Τουρκίας, θα αποτελέσουν στόχους πρώτης προτεραιότητας. Και το ότι είναι στατικοί στόχοι, αυτό από μόνο τους μειώνει έως εκμηδενίζει το ποσοστό επιβίωσης τους. Συνεπώς, η όποια απόφαση προμήθειας νέων ραντάρ αεράμυνας θα πρέπει να αφορά σε κινητά συστήματα, ένα πολύτιμο χαρακτηριστικό και πλεονέκτημα στον πόλεμο. Ο δεύτερος επιχειρησιακός λόγος είναι η ανάπτυξη και διάθεση ραντάρ τεχνολογίας AESA, τα οποία επιτυγχάνουν καλύτερες επιδόσεις.\nΗ Τουρκία ήδη κινείται προς αυτή την κατεύθυνση. Το Νοέμβριο του 2018 η Aselsan ανακοίνωσε ότι ολοκληρώθηκε η ανάπτυξη του κινητού ραντάρ επιτήρησης αέρος TEIRS (Taşınabilir Erken İhbar Radar Sistemlerinin), το οποίο αναπτύσσεται κατόπιν απαίτησης της Τουρκικής Πολεμικής Αεροπορίας για την προμήθεια τεσσάρων συστημάτων. Το TEIRS, το οποίο ξεκίνησε την ανάπτυξη του το καλοκαίρι του 2016, είναι ραντάρ AESA. Το πρόγραμμα βρίσκεται σε φάση δοκιμών, ενώ η παράδοση του πρώτου ραντάρ στην Τουρκική Αεροπορία προσδιορίζεται για το 2021.\nΛύσεις για την Ελλάδα υπάρχουν πολλές και αξιόλογες (σε παρένθεση το μέγιστο βεληνεκές τους). Ενδεικτικά αναφέρουμε τα Giraffe-4A (280 χιλιόμετρα) και Giraffe-8A (470 χιλιόμετρα) της σουηδικής Saab, τα Ground Master-200 (250 χιλιόμετρα) και Ground Master-400 (470 χιλιόμετρα) της γαλλικής Thales, τα Kronos Grand (300 χιλιόμετρα) και Kronos Land (250 χιλιόμετρα) της ιταλικής Leonardo και το ELM-2084 (470 χιλιόμετρα) της ισραηλινής ΙΑΙ (Israel Aerospace Industries).\nΥπάρχουν όμως και άλλες λύσεις όπως το σύστημα παθητικής παρακολούθησης στόχων χαμηλού ηλεκτρομαγνητικού ίχνους VERA NG, τσέχικης προέλευσης, το οποίο μπορεί να παρακολουθεί έως 10.000 στόχους σε απόσταση έως και 400 χιλιόμετρα. Κάθε σύστημα αποτελείται από τέσσερις σταθμούς, τρεις παθητικούς αισθητήρες και μια κεντρική μονάδα ελέγχου και πληροφοριών.\nΆλλη μια αξιόλογη λύση, την οποία θα μπορούσε να αξιολογήσει η ΠΑ, είναι το παθητικό ηλεκτροπτικό σύστημα έγκαιρης προειδοποίησης Sky Spotter της ισραηλινής Rafael. Το σύστημα χρησιμοποιεί πολλαπλούς αισθητήρες, ημέρας και νύχτας, η χρήση των οποίων δημιουργεί μια παθητική «ομπρέλα» έρευνας και εντοπισμού, άρα έγκαιρης προειδοποίησης σε αποστάσεις μεγαλύτερες των 100 χιλιομέτρων. Όλα τα συλλεγόμενα δεδομένα και οι πληροφορίες φιλτράρονται και επεξεργάζονται μέσω αυτοματοποιημένων αλγορίθμων, διαδικασιών επεξεργασίας εικόνας και εφαρμογών τεχνητής νοημοσύνης. Έτσι είναι εφικτός ο εντοπισμός και η ιχνήλαση πολλαπλών απειλών ταυτόχρονα.\nΤα EriEye είναι για την ΠΑ πραγματικοί πολλαπλασιαστές ισχύος. Λειτουργούν ως κέντρα επιχειρήσεων καθοδηγώντας COMAO και έως πλατφόρμες στοχοποίησης και ηλεκτρονικού πολέμου (ΕLINT/SIGINT). Μέσω των συστημάτων ζεύξης δεδομένων μπορούν να μεταδίδουν εικόνα σε στρατηγεία και φίλια αεροσκάφη, δημιουργώντας πλήρη και σαφή εικόνα της τακτικής κατάστασης. Συνεπώς, η επιχειρησιακή αξία τους είναι δεδομένη.\nΚατά την άποψη μας τα EriEye θα πρέπει να αναβαθμιστούν στο επίπεδο GlobalEye, που αποτελεί τη φυσική εξέλιξη των EriEye. Το GlobalEye είναι ένα σύστημα πολλαπλού ρόλου με έμφαση στην έγκαιρη προειδοποίηση και τον εντοπισμό στόχων στον αέρα, τη θάλασσα και το έδαφος.\nΗ αναβάθμιση των ελληνικών EriEye στο επίπεδο GlobalEye είναι μια εξαιρετική επιλογή-προοπτική καθώς θα μετέτρεπε τα EriEye σε συστήματα έγκαιρης προειδοποίησης προς όφελος, όχι μόνη της ΠΑ, αλλά του Πολεμικού Ναυτικού (ΠΝ) και του Ελληνικού Στρατού, επίσης. ΠΑ, ΠΝ και ΕΣ θα απολαμβάνουν έγκαιρης προειδοποίησης και κοινή και σε πραγματικό χρόνο τακτική εικόνα στο πεδίο μάχης τους.\nΣύμφωνα με τη Saab, το ραντάρ AESA του GlobalEye, που είναι τεχνολογίας στοιχείων νιτριδίου του γαλλίου (GaN), επιτυγχάνει εμβέλεια αποκάλυψης στόχων με RCS επιπέδου F-16 Fighting Falcon, πάνω από τα 450 χιλιόμετρα. Παράλληλα, μπορεί να εντοπίσει στόχους στη θάλασσα επιπέδου μικρής λέμβου.\nΚαι ας μην ξεχνάμε ότι η Τουρκία «τρέχει» το πρόγραμμα προμήθειας τεσσάρων αεροσκαφών ηλεκτρονικών παρεμβολών (πρόκειται για το πρόγραμμα Hava SOJ), τα οποία θα μπορούν να εντοπίζουν και να αναγνωρίζουν τα εχθρικά ραντάρ (επίγεια, εναέρια, αντιαεροπορικών συστημάτων) και τα συστήματα επικοινωνιών, να εντοπίζουν τη θέση τους και στη συνέχεια να τα παρεμβάλλουν με στόχο να τα αδρανοποιούν. Σύμφωνα με το ισχύον χρονοδιάγραμμα το πρώτο αεροσκάφος θα πρέπει να παραδώσει το 2023, ενώ οι παραδόσεις θα πρέπει να έχουν ολοκληρωθεί έως το 2025.\nΤα ελληνικά Patriot βρίσκονται σε υπηρεσία εδώ και 20 χρόνια και αποτελούν τη «ραχοκοκαλιά» της αντιαεροπορικής άμυνας της ΠΑ. Είναι ικανά συστήματα, αλλά μπορούν να γίνουν ικανότερα, μέσω της υιοθέτησης νέων και βελτιωμένων βλημάτων, της ενσωμάτωσης ραντάρ AESA και άλλων βελτιώσεων. Το ευρύτερο πρόγραμμα αναβάθμισης συστημάτων Patriot στην κόσμο, εφαρμόζεται σήμερα από τον Αμερικανικό Στρατό.\nΠρόκειται για ένα πρόγραμμα ριζικής αναβάθμισης, η οποία περιλαμβάνει νέους ηλεκτρονικούς υπολογιστές ελέγχου πυρός, νέα συστήματα επικοινωνιών, νέα ραντάρ, νέο περιβάλλον διασύνδεσης χειριστή-συστήματος και νέα βλήματα. Το συγκεκριμένο πρόγραμμα είναι που προσφέρει η Raytheon ως συλλογή αναβάθμισης των Patriot όλων των εκδόσεων.\nΤο αμερικανικό πρόγραμμα, το οποίο ξεκίνησε το 2017, αναμένεται να ολοκληρωθεί το 2021. Το πρόγραμμα, που ονομάζεται PDB8 (Post-Deployment Build 8), αφορά, μεταξύ άλλων, την υιοθέτηση ενός νέου ραντάρ το οποίο θα επιτρέψει στα βλήματα PAC-3 MSE να εκμεταλλευτούν στο ακέραιο τις δυνατότητες που έχουν.\nΜε την ολοκλήρωση του προγράμματος PDB8 όσες αναλογικές εφαρμογές των Patriot έχουν παραμείνει θα γίνουν ψηφιακές. Το ραντάρ AN/MPQ-65 θα αναβαθμιστεί στο επίπεδο AN/MPQ-65A με 30% περισσότερη εμβέλεια, πολλαπλάσια ταχύτητα επεξεργασίας δεδομένων και αυξημένη αξιοπιστία. Τα μηχανικά μέρη του ραντάρ θα μειωθούν με αποτέλεσμα η συντήρηση και υποστήριξη του να είναι οικονομικότερη. Επίσης θα είναι ανθεκτικότερο σε περιπτώσεις ηλεκτρονικών επιθέσεων.\nΗ αναβάθμιση του ραντάρ AN/MPQ-65 είναι μεσοπρόθεσμη λύση, μέχρι να ενταχθούν σε υπηρεσία τα νέα ραντάρ AESA της Raytheon, που επέλεξε ο Αμερικανικός Στρατός τον περασμένο Οκτώβριο. Τα νέα ραντάρ θα έχουν ικανότητα έρευνας και εντοπισμού σ’ ολόκληρο το τόξο των 360ο. Το σχετικό συμβόλαιο, ύψους $ 384 εκατομμυρίων, που υπογράφηκε αφορά στην προμήθεια έξι πρωτότυπων προς δοκιμές και αξιολόγησης.\nΕκτός του ραντάρ το πρόγραμμα PDB8 περιλαμβάνει και την εγκατάσταση της νέα οθόνης) απεικόνισης δεδομένων WMI (Warfighter Machine Interface, η οποία χρησιμοποιεί έγχρωμες τρισδιάστατες (3D) ενδείξεις με αποτέλεσμα να σημειώνεται κατακόρυφη αύξηση της αντίληψης της τακτικής κατάστασης. Με τις παλαιές οθόνες ο χειριστής θα πρέπει να επιλέξει μεταξύ 100 κατηγοριών (Tab) για να βρει την πληροφορία που θέλει, να την εντυπώσει στη μνήμη του και στη συνέχεια να ψάχνει να βρει μια άλλη πληροφορία.\nΓια παράδειγμα, σήμερα ένας χειριστής, για να προσδιορίσει εάν ένα αεροσκάφος πετά στο σωστό ύψος και μέσα σ’ ένα αεροδιάδρομο ασφαλείας, θα πρέπει να αναζητήσει τη συγκεκριμένη κατηγορία και να περιηγηθεί στα δεδομένα που έχουν αποθηκευτεί στη συγκεκριμένη κατηγορία μέχρι να βρει την πληροφορία που θέλει. Η διαδικασία αυτή, για έναν έμπειρο χειριστή, απαιτεί χρόνο της τάξεως των 35-40 δευτερολέπτων.\nΤέλος, ένα άλλο κρίσιμο σημείο της αναβάθμισης, που ονομάζεται CCMP1 (Combined Crypto Modernization Phase 1), αφορά στην εγκατάσταση νέων router και συνδέσεων για ασφαλή διαβίβαση δεδομένων και επικοινωνία BLOS (Beyond Line of Sight).\nΗ αναβάθμιση των ελληνικών Patriot, στα πρότυπα του αμερικανικού προγράμματος, σε συνδυασμό με την απόκτηση νέων βλημάτων, θα διατηρήσει τα Patriot στην αιχμή της τεχνολογίας. Έτσι θα συνεχίσουν να αποτελούν μια θανάσιμη απειλή για την Τουρκική Αεροπορία και μάλιστα σε φονικότερο επίπεδο.\nΗ απόκτηση νέων όπλων, σε συνδυασμό με το πρόγραμμα αναβάθμισης των F-16 στο επίπεδο Viper, είναι ένα πρόγραμμα που έχει ως στόχο να διευρύνει τις ικανότητες της ΠΑ να προσβάλει εχθρικούς στόχους σε μεγάλες αποστάσεις. Τα βλήματα τα οποία ενδιαφέρουν την ΠΑ είναι τα βλήματα κατά πλοίων AGM-84 Harpoon και JSN, τα βλήματα προσβολής μεγάλου βεληνεκούς AGM-158 JASSM.\nΤο ενδιαφέρον της ΠΑ σε βλήματα προσβολής από απόσταση (Stand-Off) εδράζεται στην επιχειρησιακή αξία των συγκεκριμένων όπλων, τα οποία μπορούν να μεγιστοποιήσουν το αποτέλεσμα μιας αεροπορικής επιδρομής χωρίς να θέσουν σε μεγάλο κίνδυνο τα φίλια αεροσκάφη, λόγω της μεγάλης απόστασης που μπορούν να αφεθούν, σε σχέση με την θέση του στόχου.\nΗ ένταξη σε υπηρεσία των S-400 από την Τουρκία, καθιστά την προμήθεια βλημάτων Stand-Off μεγάλη αναγκαιότητα και σημαντικό παράγοντα επικράτησης της ΠΑ σε μια ενδεχόμενη αναμέτρηση με την Τουρκική Αεροπορία. Στον τομέα αυτό τα SCALP-EG και τα AGM-154 JSOW δεν αρκούν αριθμητικά και το οπλοστάσιο της ΠΑ χρειάζεται ενίσχυση, ιδανικά με το AGM-158 JASSM.\nTo AGM-158 JASSM είναι βλήμα υψηλής ακρίβειας, σχεδιασμένο να προσβάλει σταθερών στόχων υψηλής αξίας με ισχυρή αντιαεροπορική άμυνα, αλλά και κινητών στόχων, ενώ η άφεση του πραγματοποιείται σε μεγάλη απόσταση. Η εμβέλεια του AGM-158 JASSM ξεπερνά τα 370 χιλιόμετρα. Η κατεύθυνση προς το στόχο γίνεται με ένα συνδυασμό GPS και INS. Στη τελική φάση της πτήσης το βλήμα χρησιμοποιεί αυτόνομη τερματική καθοδήγηση υψηλής ακρίβειας με ερευνητή υπέρυθρων. Να σημειωθεί ότι παλαιότερη κρούση της Ελλάδας για αποδέσμευση του βλήματος απαντήθηκε αρνητικά. Σήμερα όμως, δεδομένων των εξαιρετικών σχέσεων Ελλάδας-ΗΠΑ, η αποδέσμευση του ίσως είναι δυνατή.\nΤο βλήμα κατά πλοίων JSM (Joint Strike Missile), έκδοση του NSM (Naval Strike Missile), είναι μια εναλλακτική επιλογή που ενδιαφέρει την ΠΑ. Πιθανή επιλογή του θα προσδώσει στα ελληνικά F-16 Viper νέες δυνατότητες προσβολής στόχων επιφανείας. Το JSM σχεδιάστηκε όχι μόνο ως βλήμα κατά πλοίων, αλλά και κατά στόχων εδάφους, για χρήση από τα αεροσκάφη F-35A Lighting II και F-16. To JSM ενσωματώνει πολεμική κεφαλή βάρους 230 κιλών και επιτυγχάνει μέγιστο βεληνεκές περί των 280 χιλιομέτρων.\nΕναλλακτικά της επιλογής του JSM είναι το βλήμα AGM-84 Block.2 Harpoon, το οποίο έχει επιλέξει το Μπαχρέιν, για τα μαχητικά F-16 Block.70, και η Ταϊβάν για τα δικά της F-16 Viper. Συνολικά το F-16 μπορεί να μεταφέρει έως δύο βλήματα AGM-84 Harpoon, υπό την προϋπόθεση βέβαια ότι τα συγκεκριμένα βλήματα έχουν πιστοποιηθεί στο αεροσκάφος. Σύμφωνα με την ιστοσελίδα «f-16.net» τα ελληνικά F-16 της έκδοσης Block.52+ έχουν πιστοποιηθεί στη χρήση των AGM-84 Harpoon, από κατασκευής τους.\nΕνδιαφέρον υπάρχει και για τα βλήματα αντί-ραντάρ AGM-88E AARGM, ως μέσω εμπλοκής των S-400. Το AGM-88E AARGM αποτελεί αναβάθμιση του AGM-88Β/C HARM, τον οποίο χρησιμοποιούν η Ελλάδα και η Τουρκία για την προσβολή στόχων ραντάρ (σταθερά και κινητά), καθώς και σταθμούς επικοινωνιών. Η αναβάθμιση που φέρει ο AGM-88E AARGM σε σχέση με τον προκάτοχό του, είναι πιο σύγχρονο λογισμικό για αυξημένα ποσοστά επιτυχίας, παθητικό ραντάρ για να συνεχίζει να εγκλωβίζει ραντάρ τα οποία σταμάτησαν να εκπέμπουν, καθώς και επιπλέον ενεργό ερευνητή χιλιοστομετρικού κύματος για την τερματική του καθοδήγηση προς το στόχο.\nΕπίσης, διαθέτει και δορυφορική ζεύξη δεδομένων, για να στέλνει εικόνες του στόχου στο κέντρο επιχειρήσεων, λίγο πριν την πρόσκρουση του, το οποίο κι έχει ως αποτέλεσμα την εξακρίβωση της. Αν και το μέγιστο βεληνεκές δεν αυξήθηκε (παρέμεινε στα 150 χιλιόμετρα περίπου), εντούτοις υπάρχει σε φάση ανάπτυξης νέα γενιά AGM-88, ο AGM-88G AARGM-ER, ο οποίος θα χρησιμοποιεί κινητήρα ramjet, με συνέπεια να επιτυγχάνει διπλάσιο βεληνεκές (της τάξης των 300 χιλιομέτρων). Στην ουσία ο AGM-88G είναι ένα Stand-Off βλήμα αντί-ραντάρ, ικανό να δημιουργήσει σοβαρά προβλήματα σε οποιαδήποτε αεράμυνα, άρα και στο τουρκικό ΣΑΕ.\nΤα ατρακτίδια στόχευσης και ηλεκτρονικού πολέμου είναι ένας τομέας που η ΠΑ θέλει να ενισχυθεί σημαντικά, λόγω της επιχειρησιακή αξίας που έχουν τα ατρακτίδια στις σύγχρονες αεροπορικές επιχειρήσεις. Οι επιλογές που εξετάζονται είναι αρκετές, όπως το Sniper ATP (Advanced Targeting Pod) της Lockheed Martin, το οποίο έχει τη δυνατότητα του εντοπισμού, της αναγνώρισης, της αυτόματης ιχνήλασης και της κατάδειξης στόχων σε μεγάλες αποστάσεις. Μπορεί επίσης να υποστηρίξει την καθοδήγηση όλων των πυρομαχικών καθοδήγησης λέιζερ και GPS κατά στατικών ή κινούμενων στόχων.\nΈνα άλλο ατρακτίδιο που έχει κεντρίσει το ενδιαφέρον της ΠΑ είναι το Legion, επίσης της Lockheed Martin, το οποίο είναι ένας αισθητήρας πολλαπλών λειτουργιών, παθητικός, ο οποίος υποστηρίζει τις διαδικασίες στόχευσης σε περιβάλλον άρνησης χρήσης ραντάρ. Το βασικό σύστημα που ενσωματώνει το Legion είναι ο αισθητήρα IRST21 (Infra-Red Search & Track 21), ο οποίος σε συνδυασμό με έναν προηγμένο επεξεργαστή επιτυγχάνει υψηλής πιστότητας ανίχνευση και παρακολούθηση εναέριων στόχων.\nΈνα εξίσου σημαντικό πλεονέκτημα του Legion είναι η κοινή αρχιτεκτονική διασύνδεσης που ενσωματώνει, κάτι που του επιτρέπει να εναλλάσσεται ως φορτίο από αεροσκάφος σε αεροσκάφος χωρίς επιπρόσθετες απαιτήσεις πιστοποίησης. Επίσης, η εικόνα του Legion μπορεί να διαβιβαστεί σε άλλες φίλιες δυνάμεις μέσω του συστήματος ζεύξης δεδομένων. Το Legion μπορεί να εκτελεί έρευνα αέρος-αέρος ανεξάρτητα ή ταυτόχρονα με το ραντάρ του αεροσκάφους, να ανακαλύπτει στόχους και αυτοί οι στόχοι να πλήττονται από το αεροσκάφος χωρίς να έχουν κάποια ένδειξη προειδοποίησης επερχόμενης απειλής (παθητική λειτουργία).\nΔύο ατρακτίδια της ισραηλινής Rafael, είναι και αυτά δυνητικές επιλογές. Πρόκειται για το Lite Shield και το SkyShield. Το Lite Shield είναι ένα ατρακτίδιο ηλεκτρονικού πολέμου και συγκεκριμένα ηλεκτρονικής επίθεσης, σχεδιασμένο ώστε να παρέχει εγγύς προστασία και συνοδεία σε φίλια μαχητικά αεροσκάφη, τα οποία εκτελούν αποστολές προσβολής. Η προστασία γίνεται μέσω ηλεκτρονικών παρεμβολών. Το Lite Shield είναι μικρό, σε μέγεθος και διαστάσεις, ατρακτίδιο, το οποίο έλκει την καταγωγή του από το γνωστό Litening. Σε επιχειρησιακό επίπεδο το Lite Shield προστατεύει το σχηματισμό των φίλιων αεροσκαφών, που βρίσκεται σε αποστολές προσβολής, μέσω του εντοπισμού και της ηλεκτρονικής προσβολής των εχθρικών αντιαεροπορικών μέσων (τόσο των ραντάρ όσο και των εκτοξευτών). Στην ουσία το σύστημα δημιουργεί έναν αεροδιάδρομο, μέσα στον οποίο κινείται με ασφάλεια η φίλια αεροπορική δύναμη, προσβάλει στους εχθρικούς στόχους, και επιστρέφει, επίσης με ασφάλεια, στη βάση της.\nΤο Lite Shield τοποθετείται στο σημείο ανάρτησης ατρακτιδίων του F-16, δηλαδή κάτω από τον αεραγωγό, άρα δεν δεσμεύει σταθμό ανάρτησης οπλισμού ή εξωτερικής δεξαμενής καυσίμου. Επιγραμματικά τα οφέλη του Lite Shield είναι: (α) Η συνεχής παροχή προστασίας ηλεκτρονικού πολέμου στα φίλια μαχητικά αεροσκάφη (β) Είναι πλήρως επιχειρησιακό και δεν χρειάζεται προσχεδιασμός αποστολής (γ) Είναι ιδιαίτερα αποτελεσματικό στην προσβολή κινούμενων στόχων (δ) Ένα ατρακτίδιο αρκεί για την προστασία ενός σχηματισμού αεροσκαφών (ε) Εξουδετερώνει την ανάγκη προμήθειας ενός εξειδικευμένου αεροσκάφους ηλεκτρονικού πολέμου και (στ) Έχει μικρό κόστος προμήθειας και ενσωμάτωσης-πιστοποίησης σε αεροσκάφη, τα οποία ήδη έχουν πιστοποιηθεί να χρησιμοποιούν το ατρακτίδιο Litening.\nΤο Sky Shield είναι ένα ατρακτίδιο υποστήριξης ηλεκτρονικού πολέμου, το οποίο παρέχει προστασία κατά των εχθρικών ραντάρ. Το σύστημα μπορεί να παρεμβάλει πολλαπλές απειλές, είναι σπονδυλωτό, άρα μπορεί να προσαρμοστεί στις ανάγκες της κάθε αποστολής, είναι πλήρως αυτόνομο, ενώ μπορεί να προσαρμοστεί σε μικρές ή μεγάλες αεροπορικές πλατφόρμες. Είναι μια ολοκληρωμένη λύση ηλεκτρονικού πολέμου, πολλαπλού ρόλου, που προσφέρει υποστήριξη, μέσω παρεμβολών, και χρησιμοποιείται σε αποστολές συνοδείας, καταστολής εχθρικής αεράμυνας (SEAD : Suppression on Enemy Air Defense) και αυτοπροστασίας. Το Sky Shield έχει τη δυνατότητα παρεμβολής όλων των τύπων ραντάρ, ενώ έχει τη δυνατότητα συλλογής και διαβίβασης δεδομένων, σχετικών με τα ραντάρ που παρεμβάλει.\nΟ παρεμβολέας του Sky Shield επιλέγει τον στόχο και στη συνέχεια χρησιμοποιεί την τακτική της ταχείας εναλλαγής πομπών MBAT (Multi-Beam Array Transmitter : Πομπός Διάταξης Πολλαπλών Δεσμών) με στόχο την ταυτόχρονη παρεμβολή και εξαπάτηση πολλαπλών απειλών, μέσω της αποτελεσματικής κατευθυνόμενης εκπομπής (Directional Transmission). Στην ουσία το Sky Shield δημιουργεί μια ηλεκτρονική ασπίδα, η οποία απαγορεύει στις εχθρικές αντιαεροπορικές δυνάμεις να προσβάλουν τις φίλιες, με αποτέλεσμα να αυξάνονται οι πιθανότητες επιτυχίας της αποστολής.\nΑύξηση δυνατοτήτων ISR\nΕίναι στρατηγικής αξίας για τη ΠΑ η αύξηση των δυνατοτήτων μετάδοσης πληροφοριών και στοχοποίησης. Μια από τις μεγαλύτερες ανάγκες για τη ΠΑ είναι η απόκτηση Μη Επανδρωμένων Αεροσκαφών ώστε να εξυπηρετούνται οι ανάγκες συλλογής πληροφοριών, στοχοποίησης (κατάδειξη στόχων) και επιτήρησης μέσα σε ένα ευρύτερο πλαίσιο διακλαδικότητας και ανταλλαγής τακτικής εικόνας με τους άλλους κλάδους των Ενόπλων Δυνάμεων. Η λύση η οποία προκρίθηκε το προηγούμενο χρονικό διάστημα ήταν αυτή της τριετούς ενοικίασης Μη Επανδρωμένων Αεροσκαφών τύπου HERON κατηγορίας Medium Altitude Long Endurance (MALE) Israel Aerospace Industries από την εταιρεία από το Ισραήλ.\nΤέλος, απαραίτητη ενέργεια σε επίπεδο συμπλήρωσης αριθμού αεροσκαφών και αντικατάστασης παλαιότερων πρέπει να είναι η εύρεση μεταχειρισμένων αεροσκαφών όπως είναι τα Mirage της Αεροπορίας της Ταϊβάν.\nTAGS: ERIEYE GlobalEye Patriot Toυρκική Αεροπορία Ατρακτίδια ηλεκτρονικού πολέμου Ατρακτίδια στόχευσης Βλήματα προσβολής Εξοπλισμοί Όπλα προσβολής ΠΑ Πολεμική Αεροπορία ΣΑΕ Σύστημα Αεροπορικού Ελέγχου


Από τα κέφια της Μπάγερν θα εξαρτηθεί | Kerkida.net\n08/12/2021 - 11:01\n*Μεγάλο παιχνίδι αναμένεται να διεξαχθεί απόψε στην «Allianz Arena» με την ήδη προκριμένη στην επόμενη φάση Μπάγερν Μονάχου να υποδέχεται τη Μπαρτσελόνα, της οποίας η πρόκριση ή όχι θα ξεκαθαρίσει μετά το αποτέλεσμα του σημερινού ματς.\n1325: Bayern Munich – FC Barcelona 22:00 («Allianz Arena»)\nΜπάγερν Μονάχου: Από την εκτός έδρας νίκη με 3-2 σε βάρος της Μπορούσια Ντόρτμουντ προέρχεται η Μπάγερν στο ντέρμπι κορυφής. Μόλις στο 5′ οι «βαυαροί» έμειναν πίσω στο σκορ, όμως τέσσερα λεπτά αργότερα έφτασαν στην ισοφάριση με τον συνήθη ύποπτο, Ρόμπερτ Λεβαντόβσκι. Στο 44′ ο Κομάν γύρισε το παιχνίδι σε 1-2, αλλά οι «βεστφαλοί» μετά από ένα τρίλεπτο στην επανάληψη έφεραν το παιχνίδι εκ νέου στα ίσα. Τελικά όμως η Μπάγερν με εύστοχη εκτέλεση πέναλτι του Λεβαντόβσκι έφτασε στο 11ο φετινό της τρίποντο, το οποίο της έδωσε τη διαφορά του +4 από τη δεύτερη Ντόρτμουντ. Στο Τσάμπιονς Λιγκ μετράει το απόλυτο των νικών και έχει ήδη εξασφαλίσει την πρόκριση στη φάση των «16» της διοργάνωσης ως πρώτη.\nΑγωνιστικά νέα: Παραμένουν εκτός οι Στάνισιτς (αναπληρωματικός μπακ), Σαρ (αναπληρωματικός μπακ), Ζάμπιτσερ (αναπληρωματικός χαφ), Τσούπο-Μότινγκ (αναπληρωματικός επιθετικός) και Κίμιχ (βασικός χαφ). Κάποιες ενοχλήσεις είχε ο Ερνάντες (βασικός κεντρικός αμυντικός), ο οποίος ίσως μείνει στον πάγκο για προοληπτικούς λόγους. Τη θέση του στο αρχικό σχήμα αναμένεται να πάρει ένας εκ των Παβάρ ή Νιανζού. Επίσης στον πάγκο για να πάρει ανάσες αναμένεται να βρεθεί και ο Σανέ (βασικός μεσοεπιθετικός). Νέες απώλειες οι Γκορέτσκα (βασικός χαφ), Γκνάμπρι (συχνά βασικός εξτρέμ) και ο Κιζάνς (αναπληρωματικός χαφ).\nΠιθανή ενδεκάδα: Νόιερ, Ζίλε, Ουπαμεκανό, Παβάρ (Νιανζού), Ρόκα, Τολισό, Κομάν, Μίλερ, Μουσιάλα, Ντέιβις, Λεβαντόβσκι.\nΜπαρτσελόνα: Πρώτη ήττα για τη Μπαρτσελόνα με τον Τσάβι στον πάγκο της. Αυτή ήρθε με 0-1 από τη Μπέτις, με το νικητήριο γκολ να σημειώνεται 11 λεπτά πριν από τη συμπλήρωση του 90λέπτου. Έτσι οι «μπλαουγκράνα» έχασαν πολύτιμο έδαφος στη μάχη για τη διεκδίκηση μίας θέσης στην εξάδα. Πλέον η απόσταση απ’ εκεί έχει πάει στο -4 και για να μην ανοίξει περισσότερο, η Μπαρτσελόνα θα πρέπει να επανέλθει άμεσα στο δρόμο των επιτυχιών. Ακολουθεί το παιχνίδι στη «Παμπλόνα» με την Οσασούνα. Στο Τσάμπιονς Λιγκ βρίσκεται στην δεύτερη θέση του ομίλου με επτά βαθμούς και στο κρίσιμο σημερινό ραντεβού απέναντι στη Μπάγερν χρειάζεται ίσο ή καλύτερο αποτέλεσμα από την Μπενφίκα (αγωνίζεται στη Λισσαβόνα με τη Διναμό Κιέβου) για να μην καταλήξει στο Γιουρόπα Λιγκ.\nΑγωνιστικά νέα: Για ακόμη ένα εκτός θα μείνουν οι Πέδρι (χαφ), Σέρτζι Ρομπέρτο (μπακ), Αγουέρο (επιθετικός), Άνσου Φάτι (εξτρέμ) και Μπρέιθγουεϊντ (επιθετικός). Δεν έχει δηλωθεί στην Ευρωπαϊκή λίστα ο νεαρός Αμπντέ (εξτρέμ), ο οποίος αγωνίστηκε βασικός στα τελευταία ματς του πρωταθλήματος.\nΠιθανή ενδεκάδα: Τερ Στέγκεν, Ντεστ (Αραούχο), Πικέ, Λενγκλέ, Άλμπα, Ντε Γιονγκ, Μπουσκέτς, Νίκο Γκονθάλεθ, Ντεμπελέ, Γκάβι, Ντεπάι.\nΠρώτος γύρος: Μπαρτσελόνα – Μπάγερν Μονάχου 0:3\n**Παντελώς αδιάφορο το παιχνίδι για τους «βαυαρούς», οι οποίοι απέδειξαν πολλές φορές ότι αυτό δεν έχει καμία απολύτως σημασία. Όσες φορές δεν είχαν βαθμολογικό κίνητρο δεν χαρίστηκαν σε κανένα. Εάν λοιπόν η Μπάγερν ασχοληθεί με το παιχνίδι δεν αναμένεται να συναντήσει κάποιο πρόβλημα απέναντι σε μια ομάδα που πέρα από νεανική δεν έχει ούτε καθαρόαιμο «εννιάρι». (1&3+ στο 1,97, η ψηλότερη απόδοση της αγοράς, Meridianbet).


Πώς να φτιάξεις μια όμορφη παιδική γωνία διαβάσματος - AllYou.gr\nΔύσκολο πράγμα για ένα παιδί να αποχωριστεί την τηλεόραση αλλά σημαντικό και επιβεβλημένο να γεμίσει το πρόγραμμα του με πιο δημιουργικές δραστηριότητες. Πως μπορείς να το βοηθήσεις να ξεκολλήσει, όμως, χωρίς να έχετε ομηρικούς καυγάδες; Μια καλή ιδέα είναι να του δημιουργήσεις μέσα στο σπίτι ένα χώρο ο οποίος είναι ιδανικός για διάβασμα!\nΠαρακάτω μπορείς να πάρεις μερικές ιδέες και να τις προσαρμόσεις στο σπίτι σου. Μην κολλήσεις στις λεπτομέρειες και το αυστηρό copy paste. Βάλε τη φαντασία σου να δουλέψει ώστε να κάνεις έναν όμορφο χώρο που θα βοηθάει το παιδί σου να περνάει ανέμελες στιγμές, πολύτιμες για την πνευματική του εξέλιξη.\n1. Απλά ράφια και ένα πουφ\nΔες πόσο απλά ένας άδειος τοίχος μετατρέπεται σε χώρο που εμπνέει για διάβασμα! Χρειάζεσαι ένα πορτατίφ, ράφια και ένα πουφ.\n2. Ένας χώρος στο σαλόνι\nΑυτή η ιδέα είναι για παιδάκια μικρότερης ηλικίας που βλέπουν τα βιβλία ως παιχνίδια και θέλουν κοντά τους γονείς ακόμα και όταν διαβάζουν το παραμύθι τους. Και σε αυτή την περίπτωση, χρειάζεσαι λίγα πράγματα για να κάνεις τη μετατροπή του χώρου σε ένα τέλειο spot διαβάσματος.\nΠανεύκολος τρόπος να δημιουργήσεις μια γωνιά διαβάσματος! Χρειάζεσαι μια ταπετσαρία που θα βρεις σε πολλά καταστήματα με οικιακά είδη, ράφια, μαξιλάρια και φυσικά... βιβλία.\n4. Κουρτίνα Λίγο πιο μπελαλίδικη κατασκευή, αλλά ιδανική για τα παιδάκια που δυσκολεύονται να συγκεντρωθούν και θέλουν τον χώρο τους.\n5. Παλέτες Είναι γνωστό ότι οι παλέτες με την κατάλληλη προσοχή και φαντασία μπορούν να ανενεώσουν το χώρο σου. Όπως βλέπεις, μπορούν να καταφέρουν το ίδιο και σε ό,τι αφορά το χώρο του παιδιού σου.\n5 μικρά βιβλιοπωλεία της καρδιάς μας\nΗ ομάδα του Allyou παρουσιάζει τα αγαπημένα της!


Κάστρο (Παναιτωλικός): Έκπληξη που ο Σοάρες επέλεξε τον ΠΑΟΚ\nΚΑΣΤΡΟ (ΠΑΝΑΙΤΩΛΙΚΟΣ): ΕΚΠΛΗΞΗ ΠΟΥ Ο ΣΟΑΡΕΣ ΕΠΕΛΕΞΕ ΤΟΝ ΠΑΟΚ από Voria.gr article https://www.voria.gr/article/kastro-panetolikos-ekplixi-pou-o-soares-epelexe-ton-paok «Είναι καλό και για τον Μάτος και για τον ΠΑΟΚ να υπάρχει ανταγωνισμός μεταξύ τους», δήλωσε ο νέος τεχνικός του Παναιτωλικού. 06.06.2019 19:20\nΚΑΣΤΡΟ (ΠΑΝΑΙΤΩΛΙΚΟΣ): ΕΚΠΛΗΞΗ ΠΟΥ Ο ΣΟΑΡΕΣ ΕΠΕΛΕΞΕ ΤΟΝ ΠΑΟΚ\n06/06/2019, 19:20 |\n«Είναι καλό και για τον Μάτος και για τον ΠΑΟΚ να υπάρχει ανταγωνισμός μεταξύ τους», δήλωσε ο νέος τεχνικός του Παναιτωλικού.\nΟ Λουίς Κάστρο είναι ένας από τους λίγους ανθρώπους στην Ελλάδα που γνωρίζουν καλά τον Ροντρίγκο Σοάρες.\nΟ νέος τεχνικός του Παναιτωλικού έχει ιδίαν άποψη από τη συνύπαρξή τους στο πορτογαλικό ποδόσφαιρο και την κατέθεσε μιλώντας στον ρ/σ «Metropolis».\nΑναλυτικά τα όσα δήλωσε ο προπονητής του «Τίτορμου»:\n- Για τον Ροντρίγκο Σοάρες: «Είναι ένας πολύ καλός ποδοσφαιριστής. Με τη χρονιά που έκανε περίμενα να πάει σε μία από τις μεγάλες ομάδες της Πορτογαλίας. Μου έκανε έκπληξη που επέλεξε τον ΠΑΟΚ. Στο πρόσωπο του Ροντρίγκο Σοάρες ο ΠΑΟΚ έκανε μια πολύ καλή επιλογή, είναι ένας πολύ επιθετικογενής ποδοσφαιριστής που μπορεί να βοηθά και με μπαλιές από πίσω, να δίνει γκολ στην ομάδα του, να μοιράζει ασίστ. Είναι ένας πολύ έξυπνος ποδοσφαιριστής στο παιχνίδι του».\n- Για το αν ο Ροντρίγκο Σοάρες μπορεί να είναι ανταγωνιστικός με τον Λέο Μάτος: «Είναι και οι δύο πολύ καλοί παίκτες. Είναι καλό και για τον Μάτος και για τον ΠΑΟΚ να υπάρχει ανταγωνισμός μεταξύ τους».\n- Για το αν μπορεί να παίξει και στο αριστερό άκρο της άμυνας: «Η αλήθεια είναι ότι είναι περισσότερο δεξιός μπακ. Οι δύο θέσεις δεν έχουν τακτικές διαφορές και έχει να κάνει με το πόδι που χρησιμοποιεί κάθε παίκτης. Ο Ροντρίγκο είναι δεξιοπόδαρος αλλά νομίζω ότι και τακτικά δε θα έχει πρόβλημα να αγωνιστεί και στα αριστερά της άμυνας»\n- Για το αν το στυλ παιχνιδιού του μοιάζει με κάποιου διάσημου ποδοσφαιριστή: «Κάθε ποδοσφαιριστής είναι διαφορετικός. Το χαρακτηριστικό του Ροντρίγκο είναι ότι είναι ιδιαίτερα επιθετικός και κάνει τις σωστές επιλογές στα τελευταία μέτρα πριν από την αντίπαλη περιοχή. Είναι πολύ έξυπνος και θα βρει πάντα τον συμπαίκτη του που είναι μόνος του και πρέπει να πάρει την μπάλα. Σε μία ομάδα που παίζει κυριαρχικό ποδόσφαιρο και έχει την μπάλα περισσότερη ώρα στο μισό γήπεδο του αντιπάλου της όπως ο ΠΑΟΚ, αυτό είναι πολύ σημαντικό».\n- Για το γεγονός ότι δεν έχει αγωνιστεί ποτέ σε παιχνίδι ευρωπαϊκής διοργάνωσης και αν μπορεί να αντέξει σε μία ομάδα με υψηλούς στόχους όπως ο ΠΑΟΚ: «Η εμπειρία μιας ευρωπαϊκής διοργάνωσης υπάρχει στους άλλους παίκτες του ΠΑΟΚ. Υπάρχουν και κάποιοι παίκτες που δεν είναι έμπειροι και για όλους υπάρχει η πρώτη φορά. Πιστεύω ότι οι συμπαίκτες του θα τον βοηθήσουν».\nΡΟΝΤΡΙΓΚΟ ΣΟΑΡΕΣ ,


Λάρισα vs Βόλος: Μια κόντρα 60 χιλιομέτρων! – Λάρισα | Larisaevents.gr\nΛάρισα εναντίον Βόλου, ή μήπως Βόλος εναντίον Λάρισας; Όπως και να έχει, είναι μια κόντρα που κρατάει καλά εδώ και χρόνια, και μάλιστα πρόκειται για μια κόντρα που είναι γνωστή σε όλη την Ελλάδα. Από πού προέρχεται όμως η κόντρα αυτή και ισχύει μέχρι και σήμερα ή πρόκειται για κάτι ξεπερασμένο;\nΠολλοί είναι εκείνοι που λένε πως η διαμάχη ξεκίνησε λόγω των αθλητικών και κυρίως λόγω των ποδοσφαιρικών ομάδων των δύο πόλεων. Δεν είναι λίγες οι φορές που ΑΕΛ και Ολυμπιακός Βόλου έχουν βρεθεί στο ίδιο παιχνίδι, και όποιος έχει υπάρξει εκεί, γνωρίζει πολύ καλά την ατμόσφαιρα και το κλίμα που επικρατεί.\nΤόσο η Λάρισα, όσο και ο Βόλος διαθέτουν πολλές σχολές, με αποτέλεσμα πολλοί να είναι οι φοιτητές που συρρέουν στις πόλεις αυτές για να σπουδάσουν. Δεν είναι λίγες οι φορές που κάποια από τις δύο πόλεις προσπάθησε να κερδίσει τον τίτλο της καλύτερης φοιτητούπολης, αφού στη μια θα βρεις πολλές καφετέριες, μπαρ, ακόμα και πιατάδικα, ενώ στην άλλη θάλασσα και τσίπουρα!\nΑκόμα μια αφορμή για να ξεσπάσει η κόντρα αυτή, υπήρξε φυσικά και ο τομέας της διασκέδασης, με τους κατοίκους των δύο πόλεων να “μάχονται” για να υποστηρίξουν και να καταδείξουν σε ποια από τις δύο πόλεις θα περάσεις καλύτερα!\nΌπως και να έχει, κάθε πόλη έχει την δική της ομορφιά και αυτό μάλλον είναι κάτι στο οποίο συμφωνούμε όλοι!\nΗ σημερινή πρόγνωση του καιρού για την πόλη μας! (2/3/2018)\nΕκδήλωση “Πνοές Ανέμων” απο την Εφορεία Αρχαιοτήτων Λάρισας


Η Καστοριά έχει Νικέλιο: Το δώρο των ουρανών - OlaDeka\nΗ Καστοριά έχει Νικέλιο: Το δώρο των ουρανών\nΑρχική » Διάφορα » Η Καστοριά έχει Νικέλιο: Το δώρο των ουρανών\n16 Ιουνίου 2014 The Doctor Διάφορα\nΜε κράμα σιδήρου, χρωμίου, νικελίου έχει χτιστεί και ο πιο εμβληματικός ουρανοξύστης της Νέας Υόρκης, το κτίριο της Chrysler\nΜικρό βιογραφικό για το στοιχείο νικέλιο. Κάθε Κυριακή «Το Βήµα» µάς ταξιδεύει και σε µια\nάλλη γωνιά του περιοδικού πίνακα.\nΕνα μεγάλο μέρος από το νικέλιο που εξορύσσεται εδώ στη Γη μας έχει έλθει από το Διάστημα, όταν πριν από εκατοντάδες εκατομμύρια έτη ο πλανήτης μας δέχθηκε κάποιες… ογκώδεις επισκέψεις που έπεφταν όπου τύχει.\nΕνας από αυτούς τους μετεωρίτες λίθους έπεσε στην περιοχή Sudbury στο Οντάριο του Καναδά. Και μέσα σ’ αυτόν τον ογκόλιθο εκτιμούν ότι υπήρχαν περίπου 200 εκατ. τόνοι νικελίου. Το 1856 οι εργάτες που κατασκεύαζαν τη σιδηροδρομική γραμμή Pacific Railway, συνδέοντας την Ανατολική με τη Δυτική Ακτή, δηλαδή Ατλαντικό με Ειρηνικό ωκεανό, έπεσαν σε αυτή τη γεωλογική παραδοξότητα και τότε νόμισαν ότι είχαν εξασφαλίσει ένα τεράστιο κοίτασμα χαλκού. Γιατί επί αιώνες οι άνθρωποι αγνοούσαν την ύπαρξη νικελίου και το μυαλό τους έτρεχε πιο πολύ στο κόκκινο μέταλλο που γνώριζαν από την αρχαιότητα. Βέβαια ήδη το 1905 ήξεραν πια για το νικέλιο και πρέπει να ετοιμάστηκε μία από τις μεγαλύτερες επιχειρήσεις χρησιμοποίησης εκρηκτικών για την εξόρυξη μεταλλεύματος. Δεκαεπτά χιλιάδες οπές ανοίχθηκαν στον βράχο μέσα σε διάστημα ενός χρόνου και «φορτώθηκαν» με δυναμίτη ως επάνω. Η έκρηξη που προκλήθηκε ήταν βέβαια κάτι το μοναδικό και δημιούργησε κοντά στα 4 εκατ. τόνους θρυμματισμένου βράχου που περιείχε και νικέλιο.\n– Ο πρώτος τύπος είναι οι μάλλον σπάνιοι στην Ελλάδα αυτόχθονοι λατερίτες, κοιτάσματα που σχηματίστηκαν από τη χημική αποσάθρωση υπερβασικών πετρωμάτων (οφιολίθων), κάτω από συγκεκριμένες συνθήκες περιβάλλοντος. Κοιτάσματα τέτοιου τύπου είναι αυτά που απαντούν στην περιοχή της Καστοριάς.\n– Ο δεύτερoς τύπος είναι οι ιζηματογενείς (μεταφερμένoι) λατερίτες. Είναι λατερίτες που έχουν διαβρωθεί και το υλικό τους μεταφέρθηκε με τη βοήθεια της βαρύτητας ή του νερού και αποτέθηκε εκ νέου σε άλλη περιοχή. Οι λατερίτες αυτού του τύπου είναι πιο ομοιόμορφοι και επομένως εξορύσσονται πιο εύκολα. Ωστόσο έχουν μικρότερη περιεκτικότητα σε νικέλιο. Αυτού του τύπου είναι τα κοιτάσματα του Αγίου Ιωάννη και της Εύβοιας.\nΤώρα:Διακοπές ρεύματος στη Σιούτιστα και σε άλλες 7 περιοχές της Καστοριάς\nΚαστοριά: Ωράριο καταστημάτων μέχρι τα καρναβάλια\nΚαναδάς: Η παρέλαση των Καστοριανών στο Τορόντο (βίντεο)\nΔιακοπές ρεύματος για σήμερα Τρίτη 23/6\nΕΚΤΑΚΤΟ: ΕΝΣΤΑΣΗ ΓΙΑ ΥΠΟΨΗΦΙΟΥΣ ΚΟΥΜΠΑΝΗ ΣΤΙΣ ΕΚΛΟΓΕΣ ΑΠΟ ΤΗΝ ΟΜΑΔΑ ΧΑΤΖΗΣΥΜΕΩΝΙΔΗ


Αναστασιάδης: «Γίνεται μέγα θαύμα στον ΠΑΟΚ» - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Αναστασιάδης: «Γίνεται μέγα θαύμα στον ΠΑΟΚ»\nΑναστασιάδης: "Γίνεται μέγα θαύμα στον ΠΑΟΚ"\nΜετά την αγχωτική νίκη του ΠΑΟΚ επί του Πλατανιά στο γήπεδο της Τούμπας ο Άγγελος Αναστασιάδης ρωτήθηκε για το θέμα που έχει δημιουργηθεί με τους Τζαβέλλα και Σπυρόπουλο και ξεκαθάρισε πως οι εν λόγω ποδοσφαιριστές έχουν ‘τελειώσει" για τον ίδιο. Ο τεχνικός του "Δικεφάλου του Βορρά" αναφέρθηκε στο ντεμπούτο του Νομπόα, στα συμβόλαια των Κατσικά και Τζανδάρη αλλά και στο κατά πόσον θα βοηθήσει την ομάδα η αγωνιστική απραξία λόγω του αγώνα με τη Νίκη Βόλου, ο οποίος δεν θα διεξαχθεί.\n"Πρώτη επιλογή είτε παίζουμε μέσα είτε έξω είναι να μην δεχόμαστε γκολ, γιατί στα τελευταία παιχνίδια είχαμε συνέχεια αυτό το πρόβλημα, να δεχόμαστε γκολ και να τρέχουμε να αλλάξουμε την κατάσταση. Προσέξαμε λίγο παραπάνω σήμερα την αμυντική μας συμπεριφορά γιατί μας έλειπαν κάποια παιδιά, αλλά και γιατί κάποια άλλα ερχόταν από αγωνιστική απραξία. Είδατε ο Κατσικάς μετά από αρκετό καιρό δεν μπορούσε να βγάλει δύο παιχνίδια σε τρεις μέρες, όπως και ο Δημήτρης Κωνσταντινίδης. Επόμενο ήταν να παίξουμε πιο συγκρατημένα. Είχαμε απέναντί μας μία ομάδα, ήμουν δύο χρόνια εκεί, είναι καλή ομάδα, ιδίως εκτός έδρας. Είναι πιο εύκολο να την κερδίσεις στην έδρα της, παρά στην έδρα σου".\nΓια το γεγονός ότι ο ΠΑΟΚ δέχεται φέτος πολλά γκολ σε ανοιχτό χώρο: "Μπορούμε να μιλάμε κανά μισάωρο γι’ αυτό. Το μόνο που έχω να πω είναι ότι εμείς μειώσαμε τα λάθη μας. Τα γκολ που δεχόμαστε είναι γιατί εμείς δίνουμε ασίστ. Δεν ήταν λάθος τακτικής, ήταν λάθος επιλογής, το που πρέπει να πάει η μπάλα και που όχι".\nΓια το ντεμπούτο του Νομπόα: "Δεν είναι έτοιμος ακόμη, απλά είναι ένα παιδί με μεγάλη εμπειρία και ήθελα λίγο να ηρεμήσουμε το κέντρο, γι’ αυτό έπαιξε. Όταν υπάρχει το βουητό της Τούμπας εκεί τα πράγματα δυσκολεύουν λίγο για τα παιδιά. Είναι πρωτόγνωρο το βουητό για τον Τζανδάρη και τον Γκολάσα. Κάνουμε πρωταθλητισμό, γίνεται ένα μέγα θαύμα φέτος. Φτιάχνουμε παίκτες και κάνουμε πρωταθλητισμού. Εάν έχει ξανασυμβεί αυτό να μου το πείτε. Ελπίζω και πιστεύω ότι στο τέλος θα είναι όλα καλά, γίνεται μεγάλη προσπάθεια από όλους".\nΓια τους Τζαβέλλα και Σπυρόπουλο: "Δεν υπάρχουν αυτοί και έχουν ενημερωθεί πλήρως, δεν ξέρω εάν ενημερωθήκατε εσείς, εγώ εδώ και αρκετό καιρό τους έχω ενημερώσει. Δεν θα είναι στην 18άδα ποτέ. Είναι ενημερωμένοι. Το σκεπτικό είναι η ομάδα, εγώ είμαι με την ομάδα, δεν έχω κάτι με τα παιδιά, τους το είπα κιόλας".\nΓια τα συμβόλαια Κατσικά και Τζανδάρη: "Ο Κατσικάς ήταν μεγάλο πλήγμα που έλειψε, άσχετα που οι περισσότεροι δεν τα λέτε. Είχαμε μεγάλο πρόβλημα με την απουσία του Κατσικά. Θα ήθελα να είχε κλείσει χθες το θέμα τους. Η ομάδα είναι ήρεμη, έχει φάει τόσες κατραπακιές και παραμένει ήρεμη. Ξεκινάμε έναν δεύτερο γύρο με πάρα πολλά προβλήματα και αγωνιστικά και εξωαγωνιστικά. Εγώ δεν έχω πρόβλημα με την ομάδα, βάζω τον Κλάους να παίξει έξι και παίζει έξι, εγώ είμαι με την ομάδα και αυτά τα παιδιά είναι με την ομάδα. Το αν η απόδοση της ομάδας κάποια στιγμή δεν είναι αυτή που πρέπει είναι φυσιολογικό, έως και δεδομένο".\nΓια την δήλωσή του μετά τον αγώνα με την Καλλονή, ότι πάντα τον διώχνουν από τις ομάδες και δεν φεύγει ο ίδιος: "Εμένα δεν με έδιωξε κανείς για να φύγω ή να μείνω. Δεν την καταλαβαίνω την ερώτηση".\nΓια τον Παπαγιαννόπουλο: "Είναι έτοιμος είναι καλά το παλικάρι και είμαι πολύ ικανοποιημένος απ΄τον τρόπο που αντιμετώπισε σήμερα το παιχνίδι. Έκανε πολλά περισσότερα απ’ όσα περίμενα να κάνει".\nΓια τα θετικά της διακοπής: "Θα έχουμε 15 μέρες ησυχία. Είχαμε ένα ντεμαράζ αγώνων με πολλά προβλήματα. Τώρα έχουμε 10 μέρες να ετοιμάσουμε την ομάδα. Ελπίζω και πιστεύω κάποια παιδιά να ετοιμαστούν. Περιμένω πως και πως τον Τζιόλη ο οποίος είναι σημαντικός για εμάς και κάποια παιδιά που είναι φορτωμένα όχι μόνο σωματικά αλλά και ψυχολογικά θα ηρεμήσουν για να μπούμε πιο δυνατοί στον δεύτερο γύρο".